“Müharibənin yenidən başlayacağını istisna etmirəm” – Fransanın məkrli planı Yeni Sabah\n28 İyl 2021 17:49\nSabiq Xarici işlər naziri Tofiq Zülfüqarovun Yenisabah.az-a müsahibəsi:\n- Kəlbəcərdə Azərbaycan və Ermənistan arasında baş verən toqquşma irimiqyaslı hərbi əməliyyata çevrilə bilərmi?\n- Hazırkı gərginliyin səbəbi də bəllidir. Ona görə də indiki mərhələdə cavab vermək çətindir. Səbəb ondan ibarətdir ki, ermənilər bu təxribatlarla hansısa beynəlxalq qüvvələri bölgəyə cəlb etmək istəyir. Rusiya onlara bəs etmir, çünki artıq Rusiyaya inanmırlar. Bu səbəbdən qərbdən olan hansısa müşahidəçiləri bölgəyə gətirmək niyyətindədirlər.\n- Elə bu məsələyə diqqət çəkəcəkdim. Qeyri rəsmi olaraq belə bir məlumat var ki, Fransa ordusu Ermənistan sərhədini qorumaq üçün bölgəyə gətirilə bilər. Siz bunu nə qədər real hesab edirsiniz?\n- Ermənistanda olan Fransa səfiri dedi ki, əgər Ermənistan KTMT-nin üzvlüyündən çıxsa, biz müdafiə məsələlərində Ermənistana yardımçı olmağa hazırıq. Bu maraqlı bir bəyanatdır. Dediyim kimi, Ermənistanın təxribatları da ona yönəlib ki, Rusiyanın yerinə hansısa digər ölkələrin müşahidəçilərini cəlb etsin. Yəni bu təxribatlar şüurlu şəkildə baş verir.\nƏslində, realda Azərbaycan mövqelərinə hücum olunsa da, biz görürük ki, bu daha çox Rusiya siyasətinə qarşı olan bir təxribata oxşayır. Məhz buna görə müdafiə nazirlərinin görüşü Rusiyada baş tutur, hiss olunur ki, Rusiya da bu məsələlərdən narahatdır və bundan sonrakı bir çox şey müdafiə nazirlərinin Moskvadakı görüşündən asılıdır. Düzü, real baxımdan Ermənistan sərhədinə hansısa ordunun gəlməsi çox böyük şübhə yaradır. Çünki belə bir şey həm texniki baxımdan çətindir, həm də hesab edirəm ki, Fransada siyasi sistemi hərbi əməliyyatlar keçirmək üçün uyğun deyil, yəni buna qarşı çıxanlar çox olacaq. Çox mürəkkəb məsələdir.\n- Yəni baş verənlərdən çıxış edərək sərhəddəki təxribatlarda üçüncü tərəfin rolu və təhrikinin olduğunu deyə bilərik?\n- Mən də o fikirdəyəm. Qeyd etdiyim kimi, burada məsələ təkcə Azərbaycana qarşı deyil. Hər şey Qərb və Rusiyanın maraqlarının Ermənistanın siyasi arenasında toqquşmasının əksidir. Maraqlı hadisələrdir, hər halda bəzi məqamlar imkan verir ki, Azərbaycan tarixi və ya milli vəzifələrini həyata keçirsin.\n- Bölgədə gərginlik davam edərsə, müharibə yenidən başlaya bilərmi?\n- Bu suala indiki mərhələdə cavab vermək çətindir. Amma əgər Ermənistan bəzi məsələlərdə öz mövqeyindən çəkinməsə, irimiqyaslı olmasa da, hansısa şəkildə hərbi əməliyyatların bərpasını istisna etmirəm. Sərhəd öz yerində, amma hazırda söhbət, əsasən, Zəngəzur dəhlizindən gedir və Ermənistan bu məsələdə öz öhdəliklərini yerinə yetirməyə məcbur etmək istəyən tərəflər çoxdur.


93000azn 53kv - Tezbazar.az\nElan kodu: 327570\nYasamal rayonu, Sosial Müdafiə Fondunun və N.Tusi adına xəstəxanın yanında, İnşaatçılar və 20 Yanvar m/st 10 dəq. məsfədə 19/14 mərtəbəsində ümumi sahəsi 53kv.m olan 2 otaqlı mənzil təcili satılır. Əla təmirli, təmirdən sonra yaşayış olmayıb. Binanın 3 ədəd işlək lifti, yeraltı dayanacağı, 24 saat mühavizə sistemi, geniş həyəti var. Qaz, su, işıq daimidir. Sənədi MTK Müqaviləsi. Qiyməti:93000azn.\n3-otaqlı yeni tikili kirayə verilir, Xətai metrosu., 114 m\n3-otaqlı yeni tikili, Nərimanov r., 127 m\n5-otaqlı mənzil, Sahil q., 104.66 m\nev alqi satqisi turlar avia biletler bina az evler ari sudu paltaryuyan ustasi ikinci el mobil telefonlar seyf qapi bakcell nomreler islenmis mebel satisi sebet.az turlar.az kondisioner ustasi samsung s5 aparat


Xidmətlərimiz - Timex.az - Çatdırılma, Sifariş Xidməti\n1.Timex şirkəti satış xidmətləri göstərmir.\nMüştərinin bank kartı yoxdursa, ödənişi şirkətimizə edir.\nÖdənilən məbləğ biz tərəfdən Türkiyə şirkətinin bank hesabına yatırılır. Sifariş et xidməti üçün əlavə olaraq 5% kommisiya ödənilir. Əlavə kommisiya müştəri ödədiyi məbləğin satıcı mağazanın hesabına yatırılmasına qədər olan bank xərclərini qarşılamaq məqsədiylə istifadə olunur.\n2.Sifarişlər ancaq sayt vasitəsilə edilməlidir, qapıda ödəmə xidməti mövcud deyil.\n3.Verilən sifarişlər 2 növ olur:\nStandart və təcili sifarişlər.\n4.Müştərinin sifarişi standartdırsa, məhsulların alınma prosesi növbəli şəkildə baş verir. Sifarişlərin müddəti məhsulların sayından asılı olaraq fərqli olur.\n5.Əgər məhsullar təcili kateqoriyasına aiddirsə, sifarişlər 30 dəqiqə ərzində həyata keçirilir.\n6.Daşıyıcı şirkət satıcı firmadan göndərilən məhsulların keyfiyyətinə, tərkibinə, tamlığına, ölçüsünə, formasına, sifarişin satıcı tərəfindən ləğvinə və satış anbarında tükənməsinə görə məsuliyyəti öz üzərinə götürmür.\n7.Daşıyıcı şirkət sifariş edilən məhsulun satıcı tərəfindən onun anbarına çatdırılması vaxtına görə heç bir məsuliyyət daşımır.\n8.Daşıyıcı şirkət sifariş verilən məhsulun üzərində heç bir dəyişiklik etmir.\nMəsələn: məhsulun ləğvi, rəngində və ölçüsündə dəyişikliyin edilməsi və s...\n9.Daşıyıcı şirkət istifadəçinin eyni saytdan sifariş verdiyi məhsulları sayından asılı olmayaraq hamısını birlikdə və bir vaxtda səbətə əlavə edir. Satıcı firmaların bəziləri sifarişləri daşıma şirkətinə fərqli zamanlarda və müxtəlif qablaşdırmada təhvil verirlər.\n10.Alıcılar sifariş etməzdən əvvəl satıcı firmalar haqqında istifadə rəylərini oxumalı və gələcəkdə yaşanacaq problemlər haqqında öncədən məlumat almalıdırlar.\n11.Sifariş edilən saytda xüsusi kampaniyalar və endirim kuponları nəzərdə tutulubsa, müştəri məhsulun linkini göndərən zaman bu, məlumatları da qeyd bölməsinə yazmalıdır.\nƏks halda, endirimlər nəzərə alınmaya bilər.\n12.Məhsulu sifarişi etdikdən sonra Türkiyə daxili karqo pulu ödənilməsə, həmin məbləğ müştərinin balansına mənfi olaraq qeyd edilir. Məhsul qapıya çatdırılan zaman ödənilməyən məbləğ sifarişçidən təhvil alınır.\n13.Müştərinin sifariş etdiyi məhsul bitibsə, ölçüsü yoxdursa, kampaniya başa çatıbsa, və s... belə kimi vəziyyətlərdə ödənilən məbləğ Türkiyə şirkəti tərəfindən geri verilir.\n14.Məhsulun ödənişi hansısa problemə görə geri qaytarıldıqda 5% bank ödənişi geri qaytarılmır.\n15.Sifariş edilən məhsul satıcı mağaza tərəfindən ləğv edilərsə, anbara təhvil verilməzsə, karqoya verilmə zamanı uzadılarsa, müştərinin ödədiyi məbləğ eyni valyuta ilə özünə ödənilir. Valyuta və məzənnə fərqi ilə yaranan dəyişikliklərə görə daşıyıcı şirkət məsuliyyət daşımır.\nSifarişlər Türk lirəsiylə edilir və eyni valyuta ilə geri ödənilir. Valyuta və məzənnə ilə bağlı problemləri sifarişçi bankı ilə aydınlaşdırmalıdır.\n16.Bəzi satıcı firmalarda məhsulun rənginə və ölçüsünə görə qiymət fərqi yaranır. Belə halda əgər qiymət fərqi böyük deyilsə, şirkət tərəfindən ödənilir və həmin məbləğ müştərinin balansında mənfi olaraq qeyd edilir. Qiymət fərqi daha böyük olarsa, müştəri öncədən xəbərdar edilir.\n17.Verilən sifarişlə bağlı problem yaranarsa, dərhal müştəriyə sms və zəng vasitəsiylə bildirilir. Müştəriylə əlaqə yaradıla bilmədiyi halda sifariş ləğv olunur.\n18.Toplam ödə funksiyası ilə həyata keçirilmiş sifarişlər birlikdə icra edilir.\nFərqli zamanlarda ödəniş edilmiş məhsullar isə müxtəlif vaxtlarda sifariş edilir.\n19.Karta geri qaytarılan ödənişlərin icra müddəti 5-15 gün ərzində baş verir.\nBanklara görə bəzi hallarda gecikmələr yaşanır.\n20.Azərbaycan Respublikasının qanunvericiliyi ilə qadağan olunmuş məhsulların daşınmasını həyata keçirilmir.\n21.Mobil telefonların və dərman preparatlarının sifarişləri qəbul olunmur, daşınmaları qəti şəkildə icra olunmur.\n22.Məhsulun satıcı mağaza tərəfindən vaxtında göndərilməməsi, yaxud təhvil verilməməsi, səhv müştəri kodu və ad-soyadla göndərilməsi halları baş verə bilər.\nBu, hallarda satıcı mağazanın cavabını da nəzərə almaqla, araşdırma 7-30 gün ərzində davam edir.


MOLDOVADA VƏZİYYƏT QARIŞIR: Hökumət prezidenti boykot etdi; qaqauzlar isə Türkiyəyə üz tutur... - TƏHLİL\n09 Mart 2018 - 09:58\nPrezident İror Dodonun Ali Təhlükəsizlik Şurasının (ATŞ) çərşənbə gününə təyin etdiyi iclasında hökumət və parlament üzvlərinin iştirak etməyəcəyini cəmiyyət Moldova Demokratik Partiyasının (MDP) tədbirindən sonra bilib. Prezidentin hərəkətlərinin boykot edilməsi haqqında şəxsən MDP lideri Vladimir Plaxotnyuk məlumat verib.\nXatırladaq, dövlət başçısı İqor Dodon 7 marta ATŞ-in iclasını çağırıb. Gündəliyə amerikan analitik dedektiv agentliyi “Kroll-2”nin hesabatı və Milli müdafiə strategiyası layihəsilə, həmçinin hakimiyyət nümayəndələrinin dəstəyilə hərəkat tərəfdarlarının Moldovanın Rumıniya ilə birləşdirilməsilə bağlı apardığı kampaniya ilə əlaqədar olan məsələlər daxil edilib. Bundan əlavə, Dodon, Müdafiə Nazirliyinin ABŞ-dan letal silahlar alma niyyəti haqqında məsələnin müzakirə olunmasına da söz verib.\nƏvvəllər “uniri”yə – Moldovanın Rumıniya ilə birləşməsinə qarşı Qaqauz muxtariyyatı çıxış edib. Ağsaqqalların və muxtariyyatın bütün səviyyələrdən olan hakimiyyət nümayəndələrinin yığıncağında rəsmi Kişinyovun antikonstitusiya çağırışlarına və aksiyalarına reaksiya verməməsilə əlaqədar olaraq etiraz bəyan edilib. Qaqauzlar Moldova hakimiyyətinə bildiriblər ki, onlar Rumıniyanın tərkibinə daxil olmayacaqlar. Və 21 aprelə muxtariyyatın bütün səviyyələrdən olan hakimiyyət nümayəndələrinin böyük yığıncağını təyin ediblər. Qaqauziyanın başçısı, Moldova hökumətinin üzvü İrina Vlax rumıniyameylli qüvvələrin fəaliyyətinin aktivləşməsinin muxtariyyatda narahatlıq yaratdığını qeyd edərək, öz xalqını dəstəkləyib. Qaqauzlar ATƏT, AB, RF və Türkiyəni bu barədə məlumatlandırıb. Türkiyə prezidenti Rəcəb Tayyib Ərdoğanı may ayında Komratda (Qaqauz ərazi muxtariyyatının paytaxtı) gözləyirlər. Qaqauz Respublikası (1989-cu ildə yaradılıb və sonra Moldova parlamenti tərəfindən muxtariyyata çevrilib) Ali Sovetinin sabiq sədri Mixail Kindeqelyan “NQ”-yə deyib ki, qaqauzlar Ərdoğandan Moldova Respublikasının (MR) suverenliyinin itirilməsi halında, Türkiyənin onların öz müqəddəratlarını təyin etmə hüququna əməl edilməsinin təminatçısı olmasını xahiş edəcəklər. Kindeqelyan izah edib ki, bu, muxtariyyat əhalisinin əksəriyyətinin 2004-cü ildə keçirilən referendumda səs verdiyi “təxirəsalınmış status” adlandırılır. O əmindir ki, Türkiyə “öz qardaşlarını” atmayacaq.\nBir daha xatırladaq, bu ərəfədə Moldova prezidenti çərşənbə günü səhər ATŞ-in iclasını çağırmaq niyyətində olması haqqında məlumat verib. O, müzakirə üçün geniş gündəlik təklif etdi. O cümlədən, MR bank sistemindən milyard dollar oğurlanmasının təhqiqatının gedişini, həmçinin onun tərəfindən mübahisələndirilən, Rusiya təbliğatını qadağan edən və 12 fevralda Moldovada qüvvəyə minən qanunu. Bu gün MR-də RF kanallarının bütün xəbər proqramları və siyasi şouları televiziya verilişləri şəbəkəsindən çıxarılıb. Kişinyov sakinlərinin “NQ”-yə dediyinə görə, onlara internetdə də baxmaq olmaz. Bəzi sahibkarlar kifayət qədər yüksək cərimə ödədikdən sonra kabel şəbəkələrdən də qadağan edilmiş xəbərləri çıxarıblar. Qaqauziyada bütün vətəndaşlarına peyk antenası almağa qərar veriblər. Kişinyov sakinlərinin əksəriyyəti də “çanaqlar” əldə etməyə başlayıb. Diqqətəlayiqdir ki, ABŞ-ın Moldovadakı səfiri Ceyms Pettit Rusiya xəbərlərinin translyasiyasının respublikada qadağan edilməsini KİV azadlğının pozulması adlandırıb. O, bu barədə fikrini “NTV Moldova” kanalında, “Yiliya Fyodorova ilə başlıca məsələ” televiziya verilişində bəyan edib.


Saatlıda innovativ üsulla əkilən pomidor sahəsindən yüksək məhsul əldə edilib VİDEO - AZƏRTAC – Azərbaycan Dövlət İnformasiya Agentliyi\nSaatlıda innovativ üsulla əkilən pomidor sahəsindən yüksək məhsul əldə edilib VİDEO\nSaatlı, 27 iyul, Aydın Yavərzadə, AZƏRTAC\nAZƏRTAC-ın bölgə müxbiri xəbər verir ki, Saatlı rayonunda pomidor yığını davam edir. Rayonun Qaralar kəndindən olan Həbib Əhmədov deyir ki, bu il əkdiyi pomidor sahəsində yenilik edərək kolları damla suvarma ilə yetişdirib. Bununla da fermer suya qənaət etməklə yanaşı, həm də yüksək məhsul əldə edib. Təsərrüfat sahibi bildirir ki, 1 hektar ərazidə 30 min şitil əkilib. Suvarma sistemi innovativ üsulla olduğu üçün adi suvarma ilə müqayisədə 20 sot torpağın içəcəyi su ilə 1 hektarlıq sahə suvarılıb. Burada suyun nizamlanması mövcud olduğu üçün şitillərin vaxtında və norma ilə suvarması mümkün olur. Əkilən pomidor şitilləri isə yüksək məhsul vermə qabiliyyətinə malik olan lajin sortudur. 2 həftədən çoxdur ki, sahədən məhsul yığılır və 30 ton məhsul tədarük edilib. Məhsulun bol olması ilə yanaşı qiymət də ucuzdur. Hazırda sahədə pomidorun kiloqramı 20 qəpiyə təklif edilir.\nTəsərrüfat işçisi Valeh Məmmədov söyləyir ki, əkindən öncə torpaq işləri görülüb. İki dəfə şum və malalanma işləri aparılıb. Daha sonra torpağa gübrələr verilərək əkinə hazır vəziyyətə gətirilib. Bundan sonra isə damlama suvarma sistemi çəkilib və aprel ayının ilk ongünlüyündə istixanada yetişdirilən şitillər sahələrə köçürülüb. 3 ay müddətində yetişən hər bitki kolu lazımi səviyyədə su içdiyi üçün məhsul da bol yetişib. Hər kol demək olar ki 40-50 kiloqram məhsul vermə qabiliyyətindədir.\nAZERTAG.AZ :Saatlıda innovativ üsulla əkilən pomidor sahəsindən yüksək məhsul əldə edilib VİDEO


Həcmli saçlara qovuşduran maska » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 3-12-2015, 18:00\nSəs ver: Saçlarınız sönük görünür? Onda mütləq avokadodan istifadə etməlisiniz. Çünki avokado saçlara inanılmaz dərəcədə həcm verir. Bu meyvə saçları həm də nəmlə təmin edir və qidalandırır.\nAvokadonun tərkibindəki antioksidantlar, eləcə də A, E, D, B6 vitaminləri saçların tökülməsinin qarşısını alır.\nYumurta sarısını çəngəllə çırpın. Avokadonu blenderdən keçirib püre halına gətirin. Daha sonra yumurta ilə avokadonu qarışdırın. Maskanı çəkməzdən öncə saçlarınızı isladın. Alınmış qarışığı saç diblərindən başlayaraq çəkin. 5 dəqiqə masaj edin. Saçlarınızı soyuq su ilə yuyun. İsti sudan istifadə etməyin.\nAvokado qalıqlarını təmizləmək üçün daraqdan istifadə edin. Maska saçınızdan tamamilə təmizləndikdən sonra təbii vasitələrdən hazırlanmış keyfiyyətli şampunla saçınızı yuyun.\nSaçınızı fenlə qurutmayın.\nSaçlarınızın daim həcmli görünməsi üçün bu maskanı həftədə bir dəfə çəkin. loading... ALESSANDRA


General | Sizinyol.com\nMüdafiə naziri, general-polkovnik Zakir Həsənov və nazirliyin digər rəhbər heyəti cəbhəboyu zonada yerləşən hərbi hissələrdə olub. Bu barədə Müdafiə Nazirliyinin mətbuat xidmətindən məlumat verilib. Azərbaycan Respublikasının prezidenti, Silahlı Qüvvələrin Ali Baş Komandanı İlham Əliyevin tapşırığına Davamını oxu\n“Qüds” briqadasının komandiri, general Qasim Süleymani gündəmlə bağlı mediaya bəzi açıqlamalrı verib. İran İslam İnqilabının Keşikçiləər Korpusunun “Qüds” briqadasının komandiri, general Qasim Süleymani gündəmlə bağlı mediaya bəzi açıqlamalrı verib. O irandakı iğtişaşlarla bağlı bildirdiyi açıqlamada Davamını oxu\nZakir Həsənov: Ordumuz regionun ən güclüsü olduğunu sübut etdi\nMüdafiə naziri, general-polkovnik Zakir Həsənov Dünya Azərbaycanlılarının Həmrəyliyi Günü və Yeni il bayramı münasibətilə Azərbaycan ordusunun şəxsi heyətini təbrik edib. Təbrikdə deyilir: “Cənab zabitlər, yoldaş gizirlər, miçmanlar, kursantlar, çavuşlar, əsgərlər və matroslar! Sizi 31 Dekabr Davamını oxu\nZakir Həsənov hərbi hissədə şəxsi heyətlə görüşüb (Fotolar)\nCəbhəboyu zonada olan müdafiə naziri general-polkovnik Zakir Həsənov və nazirliyin digər rəhbər heyəti daha bir hərbi hissədə əsgərlərlə görüşüb, yeni inşa edilən qərargah binasının və hərbi texnika üçün saxlancların açılışında iştirak edib. Müdafiə Nazirliyindən bildirilib Davamını oxu\nMüdafiə naziri, general-polkovnik Zakir Həsənovun təsdiq etdiyi tədbirlər planına uyğun olaraq, dekabrın 30-da, saat 11:00-da Dünya Azərbaycanlılarının Həmrəylik Günü və Yeni il münasibətilə bütün hərbi hissələrdə “Açıq qapı” günü keçiriləcək. Müdafiə Nazirliyindən verilən məlumata görə, Davamını oxu\nDaxili İşlər Nazirliyinin polkovniki təqaüdə göndərilib. Daxili işlər naziri, general-polkovnik Ramil Usubovun əmrinə əsasən, Baş Dövlət Yol Polisi İdarəsinin İmtahan Qeydiyyat və Texniki Baxış şöbəsinin rəisi, polis polkovniki Hacımurad Abdullayev xidmətdə olmanın son yaş həddi Davamını oxu\nRus general Asapov Suriyada həlak olub\nSizinYol RİA-ya istinadən xəbər verir: Suriyada general-leytenant Valeri Asapov həlak olub. Rusiyalı general İŞİD terrorçuları tərəfindən qətlə yetirilib. Asapov mina partlayışı nəticəsində ölümcül yaralanıb və həyatını itirib. Bu barədə Rusiya Müdafiə nazirliyinin mətbuat xitməti məlumat Davamını oxu\nMüdafiə naziri, general-polkovnik Zakir Həsənov, nazirliyin rəhbər heyəti, eləcə də, Türkiyə Respublikasının ölkəmizdəki fövqəladə və səlahiyyətli səfiri Erkan Özoral “TurAz Qartalı – 2017” birgə taktiki-uçuş təlimlərinin açılış mərasimində iştirak ediblər. MN-dən verilən məlumata görə, əvvəlcə Davamını oxu


Oğrunu qorumağın Cəlilabad nümunəsi » Cenubxeberleri.com - Regional Qazet\nOğrunu qorumağın Cəlilabad nümunəsi\nHeyf ki, bu “nümunənin”\nOğurluq hadisəsini törədib, etdiyi cinayət əməli bütünlüklə sübuta yetirilən adamın cəzasız qalması, polis zabitləri tərəfindən himayə edilməsi faktı ilə bağlı təfərrüatı ilə yazılan şikayət ərizəsində bu sual bir neşə təkrarv olunur?\nŞikayətçi Bakının Xətai rayonu, M. Hadi küçəsi ev 7 b, mənzil 48-də yaşayan Həsənov Vüqar Adil oğludur.\nŞikayət məktubunda Cəlilabad rayonu Babək küçəsində yerləşən, Həsənov Adil Xanhüseyn oğluna ( V. Həsənovun atası-red) mıxsus olan “İmperial” şadlıq sarayından Məmmədov Tərlan Məhəmməd oğlu tərəfindən 2018-ci ilin iyun ayının 25-də oğurlanan videokamera və şəkilçıxaran aparatından bəhs olunur. Məktubda o da bildirilir ki, az qala 1 il öncə baş verən oğurluq hadisəsi Cəlilabad RPŞ İB-nin tədqiqatçısı, polis kapitanı Xalid Feyziyev, müstəntiq Gündüz Haxızadə və müstəntiq Rövşən Rzayev tərəfindən ayrı-ayrı vxtlarda birtərəfli olaraq araşdırılıb və əslində cinayət törədən tərəfə haqq qazandırılıb. Hər üç asayiş müdafiəçisi olan tədqiqatçı müstəntiqlər açılan cinayət işinə xitam verməklə öz işlərinə qarşı soyuq münasibət sərgiləmiş, polis adına yaraşmayan əməllərə imza atmışlar.\nBelə ki, polis kapitanı Xalid Feyziyev 2018-ci ilin avqust ayının 16-da zərərçəkmişlər Həsənov Adil Xanhüseyn oğluna və Həsənov Vüqar Adil oğluna göndərdiyi qoşma vərəqi 03 səhifədən ibarət olan 142-19437-1218 N-li məktub göndərmişdir. Məktubda oğurluq hadisəsiilə bağlı araşdırma apardığını və toplanmış matrealları əsas gətirərək cinayət işinin rədd edilməsi haqqında qərar qəbul etdiyini zərərçəkmişlərin nəzərinə çatdırır.\nZərərçəkənin tətqiqatçı polisin rədd qərarı ilə razı olmadığı haqda növbəti şikayət ərizəsindən sonra rayon nprakurorluğunda yenidən cinayət işi qaldırılır və təkrar istintaq aparılması üçün Cəlilabad RPŞ-nə göndərilir.\nBu dəfə Rayon Polis Şöbəsinin İstintaq Bölməsinin müstəntiq Gündüz Haxızadə məlum oğurluq hadisəsib ilə bağlı araşdırma aparmalı olur. Lakin müstəntiq Gündüz Haxızadə günün gündüz vaxtında haqqında bəhs olunan oğurluq hadisəsini “görmür” (yaxud görmək istəmir-red). Bununla da R. HAXZADƏ görəvində olduğu cinayət işində HAQQI ZƏDələyir. Əslində isə cinayət işini araşdırmadn özündən qabaqkı tədqiqatçının qərarını qüvvədə saxlamış və qərar qəbul etmişdir ki, oğurluq hadisəsi ilə bağlı cinayət işi rədd edilsin.\nŞikayətçinin məktubundn məlum olur ki, bununla da başıbəlalı oğurluq hadisəsi üz qaraldıcı, utandırıcı vəziyyətə gətirilərək öz həllini tapmamışdır.\nElə rayon Prakurorluğunda da bu fikir əsas götürülmüşdür. Belə ki, Geündüz Haxızadənin yuxarıda qeyd olunan qərarı rayon prokurorluğunun 21.08.2018- ci il tarixli qırarı ilə nəzarət qaydsında ləğv olunmuş və zəruri göstərişlər verilməklə matreal rayon polis şöbəsi İB-yə göndərilmiş, müstəntiq Gündüz Haxızadə tərəfindən heç bir hərəkət aparılmamış, nəticədə 31.08. 2018-ci il tarixində cinayət işinin başlanmasının rədd edilməsi barədə qərar qəbul edilmişdir.\nMaterial nəzarət qaydasında rayon prokurorluğunda öyrənilərkən ərizə və izahatlarda göstərilən mənimsəmə, hədələmə və özbaşınalığa dair məlumatlar tam araşdırılmadığı və əsassız qərar qəbul edildiyi müəyyən edilir. Və rayon prokurorunun göstərişi ilə 31.01.2019-cu il tarixli qərarla müstəntiq Gündüz Haxızadının cinayət işi başlanılmasının rədd edilməsi haqqında qərar ləğv edilərək, təkrar araşdırılması üçün Rayon Polis Şöbəsinin İB-nə göndərilir.\nMüstəntiq Rövşən Rzayevin hampaçılıq siyasəti\nMaterial üzrə araşdırılma davam etdirilməsi müstəntiq Rövşən Rzayev həvalə edilir. Müstəntiq R. Rzayev tərəindən araşdırılma aparılır və yenə də toplanmış materialda cinayət hadisəsinin olmaması qənaətinə gəlinərək 06.02. 2019-cu il tarixi qərarla material üzrə cinayət işinin başlanması rədd edir.\nMüstəntiq R. Rzayev işində verdiyi bu qüsurla kifayətlənmir.\nŞikayətçi V. Həsənovun ünvanladığı şikayət ərizəsindən o da məlum olur ki, R. Rzayev zərərçəkmişlərə zəng edir: “Kameranı və şəkilaparatını oğurlayan Məmmədov Tərlanın günahları sübuta yetirilib və tərəfimdən həbs olunub. Amma hampaçılıqdır. Bu adam mənim qohumumdur. Sizə bir hampa, yerli kimi söz verirəm ki, aprel ayının sonuna qədər sizə dəyən maddi ziyan ödəniləcək. Bunun həbsi heç kimə heç nə yaxşı şey vəd etmir.”\nMüstəntiq R.Rzayev zərərçəkən Adil Həsənovla da görüşüb eyni xahişi edir və ağsaqqaladan ona dəyən zərərin ödənilməsi şərti ilə razılıq alır.\nAtalar yaxşı deyib: Sən saydığını say…\nMüstəntiqin hampa kimi verdiyi söz gerçəkləşmir. Həsənovlara dəyən maddi ziyan ödənilmir. Və yenidən işə baxlması üçün müraciətlər olunur. Bu dəfə Cəlilabad RPŞ-nin İB-nin rəisi, polis mayoru Vüqar Şəbəndəyev rayon prakuroru Tariyel Ələkbərovdan xaxiş edir ki, HK-1-1372 nömrəli matreal üzrə müstəntiq Rövşən Rzaevin qəbul etdiyi 06 fevral 2019-cu il tarixli qırarın ləğv edilməsi və matreal üzrə əlavə araşdırma aparılması üçün matrealın Cəlilabad RPŞ-nin İB-nə qaytarılması məsələsinə baxılsın.\nİstintaq bölməsinin rəisi, polis mayoru Vüqar Şəbəndəyevin xidməti xahişi rayon prakuroru Tariyel Ələkbərov tərəfindən nəzərə alınıb. Hadisə yenidən istintaq araşdırılmasına göndərilib.\nLakin zərərşəkmişi maraqlandıran məsələ onlara dəyən maddi ziyanın ödənilməsi ilə yanaşı, həm də nəyə görə Cəlilabad RPŞ -nin müstıntiqlərinin bu işdə qanunların diqtəsi ilə deyil, ürəklərinin istədiyi kimi hərəkət etmələrinin səbəbini bilməkdir… Axı qanun şah olduğu bir ölkədə yaşayırıq.\nZərərçəkmiş Vüqar Həsənov məktubunda xüsusi olaraq qeyd edir ki, DİN cənab Ramil Usubovun dəfələrlə qeyd etdiyinin əksinə gedərək, niyə bəzi polis əməkdaşları öz üzərinə düşən görəvi ləyaqətlə yerinə yetirmir?, Sualları çoxdur, cavabını isə Cəlilabd Polisinin əməli işlərində görməyə ümüdlü olduğunu da xüsusi olaraq gözləyir.\nŞikayət məktubuna əlavə olunan və Cəlilabad RPŞ- si tərəfindən zərərçəkənə göndərilən qərar – sənədlərdən də məlum olur ki, oratlıqda oğurluq hadisəsi var, əmlakı götürən adam əməlini etiraf edir, şahidlərin ifadəsi də bunu sübut edir, lakin cinayət işinə xitam verilir.\nDoğurdan da niyə?\nNiyə axı iki dəfə ibtidai istintaqa cəlb olunan oğurluq hadisəsi özünün hüququ qiymətini ala bilmir?\nBurada müstəntiqlər nəyi əsas götürür və onların bu işdə maraqları nədir?\n» Polis kapitanı və FHN zabiti Cəlilabadda gənc oğlanı döyüb xəstəxanalıq ediblər- FOTOLAR\n» Jurnalistin ailəsi bələdiyyəçilər tərəfindən niyə hədələnir?


Ürəyinin dörd damarı dəyişdirilən xalq artisti: “Həkimlər altı ay vaxt…” – FOTO – Yenicag.Az\nAna Səhifə Maqazin Ürəyinin dörd damarı dəyişdirilən xalq artisti: “Həkimlər altı ay vaxt…” – FOTO\nÜrəyinin dörd damarı dəyişdirilən xalq artisti: “Həkimlər altı ay vaxt...” - FOTO\nYeni Çağ Media Qrupu – Fevral 01, 2020 - 09:00\nÖtən ilin sonunda açıq ürək əməliyyatı olunan xalq artisti, tanınmış aktyor Kazım Abdullayev yenidən əməliyyat olunmalıdır.\nBu barədə Yenicag.az-a aktyor özü açıqlamasında bildirib:\n“Ayağıma görə xəstəxanaya getmişdim, həkimlər müayinə edəndən sonra ürəyimdə problem olduğunu dedilər. Bundan özüm də xəbərsiz idim. Bildirdilər ki, belə xəstə ürəklə ayağı əməliyyat etmək olmaz. Ürəyimdə dörd damarımı dəyişdilər. Ayağımdakı problemlər hələ də qalır. Yenidən əməliyyat olunmalıyım”.\nƏməliyyatdan sonra həkimlər xalq artistinə altı ay vaxt keçmədən film və tamalarada oynamağı qadağan edib, stressdən, gərgin iş həyatından uzaq olmağı tapşırıb:\n“Bir müddət tamaşa oynamaq olmaz. Çünki həkimlər bildirdilər ki, özümə gəlməyim üçün altı ay vaxt lazımdır. Amma tamaşalarda oynadım, seriallara isə fasilə verdim. Yaxın vaxtlarda bəlkə seriala da çəkildim. Onsuz da yaşadığımı yaşamışam, harda qırıldı. qırıldı”.\naktyor, damar, dörd\_, Il, ürəy,


13-12-2021 17:23 / Bu xəbər 1187 dəfə oxundu\nQardaşı Taleh Rüstəmov da aclıq aksiyasına qərar verdi\nXalq Cəbhəsinin hakimiyyəti dövründə Gədəbəyin icra başçısı olmuş, 38 gündür həbsdə aclıq edən Saleh Rüstəmov artıq su və dərman qəbulundan da imtina edib.\nBu barədə onun oğlu Sezgin Rüstəmov məlumat verərək bildirib ki, atası dekabrın 13-dən quru aclığa keçib.\nYaxınlarının bildirdiyinə görə , Penitensiar Xidmətin Müalicə Müəssisəsində saxlanılan Saleh Rüstəmovun ailə üzvlərilə görüşməsinə 10 gündür ki, icazə verilmir.\n"Görünür, kimlərsə Saleh Rüstəmovun ölümündə maraqlıdır"\nAilə üzvləri deyir ki, Saleh Rüstəmovla görüşmək imkanları olanda onu quru aclığa keçmək fikrindən daşındıra bilirdilər: "Görünür, kimlərsə Saleh Rüstəmovun ölümündə maraqlıdır. Ona görə öz addımları ilə onun ölümünü sürətləndirirlər”.\nSaleh Rüstəmovun vəkili Bəhruz Bayramov onun durumunun ağır olduğunu bildirib: "Saleh Rüstəmov mənə cox pis olduğunu, artıq tükəndiyini dedi. Ancaq bu barədə heç kimə deməməyimi xahiş etdi. Mən isə bunu gizli saxlaya bilmərəm”.\nBugünlərdə Penitensiar Xidmət Saleh Rüstəmovun durumuyla bağlı yaydığı açıqlamada bildirib ki, onun qida qəbulundan imtina etməsi ilə əlaqədar səhhəti daim həkim nəzarətindədir.\nO, dəstəkləyici müalicə tədbirlərinə cəlb olunub: "Bundan əlavə, ona Xidmətin psixoloqları tərəfindən psixoloji yardım göstərilib, eyni zamanda, respublikada səfərdə olan türkiyəli psixoloqların Rüstəmovla görüşünə şərait yaradılıb. Aparılmış söhbətlər zamanı onun psixi sağlamlığında pozuntu müəyyən edilməyib, hər hansı digər mənfi əlamətlər izlənilməyib”.\n"Adil Qeybulla Saleh Rüstəmovun yanına buraxılıb"\nAçıqlamada vurğulanıb ki, dekabrın 7-də Azərbaycan Tibb Universitetinin professoru Adil Qeybulla Saleh Rüstəmovun yanına buraxılıb, onu müayinə edib: "Vəziyyətinin nisbi kafi və aktiv olduğu, özünü sərbəst idarə etdiyi müəyyən edilib və aparılmış dəstəkləyici müalicənin tam uyğun olduğu təsdiq edilib”.\nSaleh Rüstəmovun vəkilləri Bəhruz Bayramov və Aqil Layıc onun vaxtında əvvəl azadlığa buraxılması üçün dekabrın 6-da Nizami Rayon Məhkəməsinə müraciət edib.\nBu ərizə hakim Nəriman Mehdiyevin icraatına verilib, amma məhkəmənin vaxtı məlum deyil.\n"Hüquqi mexanizm olaraq, biz əlimizdən gələni edirik ki, onu həyata və azadlığına qovuşduraq. Onun ciddi xəstəlikləri var, eyni zamanda, böyrək çatışmazlığından da əziyyət çəkir. Məhz bu halları nəzərə alaraq, məhkəmənin onu çəkilməmiş cəzadan azad etməsi üçün heç bir maneə yoxdur. Ümid edirəm, bu hüquqi prosedur müsbət qarşılanacaq və o, həm azadlığına, həm də sağlamlığına qovuşacaq”, – vəkil Aqil Layıc bildirib.\nVəkil əlavə edib ki, Nizami Rayon Məhkəməsi Saleh Rüstəmovun işi ilə bağlı Penitensiar Xidmətin Müalicə Müəssisəsindən sənədləri tələb edib.\nSaleh Rüstəmovun qardaşı Taleh Rüstəmov da aclıq aksiyasına başlayıb.\nBu barədə T.Rüstəmov özü Meydan TV-yə deyib.\n1992-1993-cü illərdə Gədəbəyin icra başçısı olmuş Saleh Rüstəmov 2018-ci ilin mayında AXCP-yə maliyyə yardımında ittiham edilərək həbs olunub.\nO, 1998-ci ildə oğlunun xəstəliyi ilə əlaqədar Rusiyaya gedib və o vaxtdan ailəsilə birlikdə orada yaşayırdı. 2018-ci ilin mayında bacı-qardaşını görmək üçün Azərbaycana gələn sabiq icra başçısı qardaşı və onun ailəsilə maşında gedərkən Şəmkirdə saxlanılıb.\nBundan sonra – mayın 25-də AXCP funksionerləri Babək Həsənov, Aqil Məhərrəmli və Ruslan Nəsirli tutulub. Onların saxlanması ilə bağlı Baş Prokurorluq və Daxili İşlər Nazirliyinin (DİN) yaydığı birgə məlumatda iddia olunub ki, bu beş nəfər çirkli pul vəsaitlərini leqallaşdırmaqda ittiham olunurlar. İddiaya görə, Saleh Rüstəmov AXCP-yə 420 min dollar pul göndərib.\nLakin adları çəkilən şəxslər çirkli pulların leqallaşdırılması ittihamını rədd edir. Saleh Rüstəmov bildirib ki, uzun illər Xalq Cəbhəsinin üzvü olub.\nRusiyada həm özü, həm də digər azərbaycanlılar qazanclarından siyasi məhbusların ailələrinə yardım məqsədilə pul göndəriblər. Təxminən iki il ərzində siyasi məhbus ailələrinə göndərilən vəsait isə 10 min dollar olardı.\nBakı Ağır Cinayətlər Məhkəməsinin hökmü ilə Saleh Rüstəmov 7 il 3 ay, Aqil Məhərrəmov 4 il, Babək Həsənov isə 3 il azadlıqdan məhrum edilib. Vidadi Rüstəmli və Ruslan Nəsirliyə şərti cəza verilib. Sonradan Ali Məhkəmə Saleh Rüstəmovun cəzasını 2 ay azaldıb.


ƏSL İTALYAN PİZZASI NECƏ BİŞİRİLİR? – SaturdayMenu\nSentyabr 7, 2016 43\nBu an məndən bloqun ən faydalı yazısı hansıdır soruşsalar, əminliklə indi yazdığım deyə cavab verərəm. Çünki, pizza elə mövzudur ki, restoran-kafelərdə nə qədər satılmasına baxmayaraq bişirməyi hərə ən az bir dəfə təcrübədən keçirmək istəyir. Mənim də sobada bişirmə təcrübəm məhz pizza ilə 14-15 il əvvəl başlayıb. Və o gündən təxminən bir il əvvələ qədər ideal xəmir axtarışında olmuşam deyə bilərəm. Adətən pizzalarım qalın alınırdı, biraz artıq bişsə çox bərk olurdu və ya elə konsistensiyada olurdu ki, yağı özünə çox şəkirdi, haıbuki heç çəkməməsi lazım idi. Və ya yaxşı olurdu, amma əsl italyan pizzası deyəcəyim pizza olmurdu. Bir il və ya il yarım əvvəl yeni üsulla, gecəni soyuducuda keçirərək, çox yavaş şəkildə mayalanan xəmir reseptinə rast gəldim. İdeal dadı vardı, o vaxt 5 yaşında olan oğlum İtaliya çöllərindəki (kafelərin oturma hissəsinin çöldə olduğuna görə belə adlandırırdı) pizzalardan olub bu deyirdi və mən onda düşündüm ki, arayışlara son vermək lazımdır, xəmir biraz çətindir, həm əvvəlki gündən hazırlamaq lazımdır, həm qramajlar çox çətin və qarışıqdır, həm də xəmir ələ yapışan olmasına baxmayaraq daha yeni xəmir resepti təcrübədən keçirməyəcəm, bu dada və yumşaqlığa görə hamısına dözmək olar. Amma biraz bundan əvvəl çoxdandır əlimin altında olan kitabda nazik pizza xəmiri reseptinə rast gəldim, fikirləşdim ki, Nick Malgieri boşuna yazmaz. Bunu sınaqdan keçirməliyəm. Nəticə, nəticə ideal alındır, bundan əvvəlki bütün xəmirlərə böyük hesabla yeni resept qalib gəldi.\nSəbəblər isə bunlardır, həqiqətən nazik alınır, çox az gözləmək lazımdır, ölçülər çox rahat və yadda qalandır, xəmir işləmək üçün xoşagələndir. Bir məsələ var ki, illərlə öyrəndiyim bir şey daha var, tək xəmir ideal pizza üçün bəs eləmir, eyni zamanda ideal pizzanın bişirmə texnikası fərqlidir. Təsəvvür edin ki, pizza təndirdə bişir, xəmiri çox və çox isti, bizim evdə əldə edə bilməyəcəyimiz kimi isti təndirin içinə göndərirlər və 5-6 dəqiqə içində bişir, biz evdə neynirik bəs?? Xəmiri soyuq tavanın və ya soba qabının içinə yayırıq, qoyuruq ən çox 200Cº qızmış sobaya, tava isinənə qədər elə 10 dəqiqə vaxt keçir və pizza da eyni zamanda birdən yox, tədricən isinir. Bu tamamilə fərqli nəticə deməkdir. Bunu necə düzəltmək olar məsələsinə hazırlanma qaydasında detallı toxunacam. İndi keçək reseptə.\nƏsl italyan pizzası xəmiri\nResept Nick Malgierinin Bake!: Essential Techniques for Perfect Baking kitabından götürülmüşdür.\nBu reseptdəki xəmirdən təxminən 25-30 sm dairəli 3 pizza alınır.\n• 5 st. un\n• 2 ç.q. aktiv maya\n• 2 st. ilıq su (təqribən 40Cº)\nDuzu və unu geniş qabda qarışdırın.\nBaşqa bir qabda suyu, mayanı və zeytun yağını qarışdırın.\nBu ikisini bir-birinə qatıb xəmiri yoğurun. Xəmiri aşırı şəkildə yoğurmamağa diqqət göstərin, unu tamamən qarışanda xəmiriniz hazırdır.\nXəmiri qaba qoyub, üzərini streç folyo ilə bağlayın. 1 saat mayalanması lazımdır.\nXəmiri götürüb 3 bərabər hissəyə ayırın, onları ayrı-ayrı bükün. Bu arada bu xəmiri 24 saat soyuducuda saxlamaq mümkündür, yəni, gərəkəndə xəmiri bir gün əvvəlcədən də hazırlaya bilərsiniz.\n20 dəqiqə xəmirlərə istirahət verin pizza halına salmazdan əvvəl, sonra bu hissələrdən birini götürüb, təxminən 25-30 sm genişliyində dairə kimi yayın. Əgər, bu və ya başqa xəmir yayılma zamanı müqavimət göstərirsə, yenidən birləşirsə bir-neçə dəqiqə əl saxlayıb xəmirə istirahət vermək lazımdır. Bu müddətdə sobanızı 250Cº qızdırın. Pizzanı bişirəcəyiniz qabı da sobanın içində qoyun, qabın kənarları açıq olmalıdır ki, pizzanı rahat qoyub götürə biləsiniz.\nXəmiri özü böyda bişirmə kağızı üzərinə keçirin. altında podnosu arxa tərəfi ilə və ya hər hansı götürə biləcəyiniz və pizzanı üstündən rahat şəkildə sürüşdürmə imkanı olan bir qab olsun. Xəmirin üzərini istədiyiniz toppinqlə doldurun. Burada iki məsləhət verə bilərəm, birincisi pizza üçün sosu bişirin, hazır ketçup istifadə etməyin, pizzaya ən uyğun sos marinara sosunun resepti bu yazıdadır. İkincisi, pizzanın üzərini çox doldurmayın. Nick Malgieri demiş, əliaçıqlığınızı göstərmək yeri pizzanın üzəri deyil, mən hələ də bu qaydaya tam əməl edə bilmirəm, amma çalışıram. 🙂\nXəmirin üzərinin toppinqi ilə bişirmə kağızının üstündə hazırdırsa, sobada 250Cº qızıbsa, sobaya yaxınlaşın, sürüşdürmə metodu ilə sobanın içindəki qaba bişirmə kağızı ilə bir yerdə pizzanızı transfer edin.\nƏn çox 10 dəqiqə sonra, altı da azacıq qızarıbsa pizzanız hazırdır, geri qalanları eyni şəkildə bişirə bilərsiniz.\nƏsl italyan pizzanız nuş olsun. Bu arada 2017-ci ildə Pizza Unesco-nun Dünya Mirası siyahısına girmək üçün namizəddir. Pizzaya bol şans, o buna layiqdir! 🙂\nbake ideal pizza italyan italyan mətbəxi nazik nick malgieri pizza pizza xəmiri xəmir\nSentyabr 7, 201611:49 səhər\nPizzanı 2 dəfə bişirmişəm hər ikisində də sonda qazmaq çıxarmışam sobadan))) Çox dadlı görünür 3cü dəfə sınaqdan keçirəm gərək.\nSentyabr 7, 201612:30 axşam\nŞəfəq, mütləq sınaqdan keçir. Bu yazdığım şəkildə etdiyin təqdirdə əminəm ki, qazmaq olmayacaq, amma detallara xüsusi diqqət vermək lazımdır.\nhec vaxt biwirmemisem. hemiwe reseptleri oxuyub wubhe ile yanawmiwam ki tam pizza dadi olmaz.\nama xemiri evvelden hazirlayib saxlamaq reseptin senin terefinden sinaqdan kecirildiyine gore bu riski edib biwirecem. neticeni mutleq paylawacam . 💋\nSentyabr 8, 20166:03 səhər\nSalam, bu pizza xəmiri gözlədilən deyil, yəni yetişməsi üçün gözləmək şərt deyil, sadəcə 1 saat dərhal xəmiri edəndən sonra, yarım saat da kündələyəndən sonra. 24 saat gözlədilə bilər, əgər həmin vaxt imkanınız yoxdursa və ya bir gün əvvəldən xəmiri hazırlamaq lazımdırsa. Yavaş mayalanan xəmir başqadır. O buna görə daha çətindir.\nMart 25, 20176:00 səhər\nPizzanin uzeri ucun olan marinara sosu hardan tapim xanim.? Bu arada yazi dilinizi cox beyenirem.ugurlar.\nMart 25, 20176:03 səhər\nSevinc xanim, chox teshekkür edirem. Bu linkdedir marinara sosunun tarifi- http://saturdaymenu.com/minnos-pizza-yumrulari-və-marinara-sosu . qishda banka pomidoru ile de ede bilersiniz.\nAprel 10, 201712:43 axşam\nIki gundu yaziram silirem ama helede gondermemisem:), pizzanida bisirdim iki gun evvel cox gozel\nIdi heqiqeten. Bir defe elemisdim alinmamisdi yaxsi, bilirdimki nese menim diqqetsizliyden olmalidi , bu defe herseyi eynisi ile uyguladim ve netice cox gozel oldu.😋😋\nAprel 10, 20177:42 axşam\nSuper. Chox sevindim ki, yaxshi alinib bu defe, Vusale. )\nAprel 13, 20178:42 axşam\nCAN COX SAGOLUN.bunu mutleq edecem.♥♥♥♥\nAprel 13, 20178:50 axşam\n🙂 ugurlar sizə. Nəticəni mənə də yazarsınız.\nİyul 17, 20174:19 axşam\nSalam,xanim. Çox sağ olun reseptə görə, sınayacam görüm necə alinacaq)) aktiv maya quru mayadir?\nİyul 17, 20176:47 axşam\nAyten xanim, inshAllah beyenersiniz. Beli, quru mayadir. Amma instant deyil. Pakmaya ve bu tip mayalardir.\nİyul 25, 20173:51 səhər\nSalam 🙂 Sizin meslehet gorduyunuz bu pizza xemiri menim favoritime chevrilib.Ilk defeden super alinib.Artiq mutemadi olaraq hazirlayiram.Sonsuz teshekkurler edirem size 🙂\nİyul 25, 20175:21 səhər\nAyten xanim, nush olsun. Kommentiniz uchun teshekkurler. ❤❤❤\nAvqust 21, 20177:58 səhər\nXemiri 3hisseye ayrin yazmisiz.niye 3hisse??1nin uzerine edvalarini virdq ee diger 2si?\nAvqust 21, 20179:08 səhər\nAygun xanim bu pizzaya hansi holland pendirinden istifade etmek lazimdir ki sakkiz kimi dartilan olsun.\nAvqust 21, 20179:32 səhər\n3 pizza üçündür bu xemir, reseptin bash hissesinde yazilib. Eger 3 pizzaya ehtiyac yoxdursa, mubafiq shekilde azaldin xemirin inqredientledini.\nAvqust 21, 20176:14 axşam\nPendir sualını indi gördüm, ən yaxşı uzanan pendir türklərin kaşarlarıdır, mən İçim kaşar istifadə edirəm. Son dəfə yerli marka (Amadır səhv etmirəmsə) aldım, pizza üçün yazılan, bir də mozzarellasını, yaxşı idilər onlar da.\nYanvar 13, 20186:03 axşam\nSalam aygun xanim sehifenin arxinden sizin bisirdiyinuz damla sokaladli kurabiye ve duxovka peraskisi reseptlerini tapa bilmedim.\nYanvar 15, 201811:47 səhər\nNuray xanım, peçenye resepti bu linkdədir.http://saturdaymenu.com/yumurta-sarili-sokoladli-pecenyel%C9%99r/ Amma duxovka peraşkisi mən də yoxdur. )\nMay 27, 20181:09 axşam\nMen evelerde bisirmisem dadli alinib xemiri yumusaq olub ama qalin bilirdim..bu inceliiyi sizden goturdum cox sagolun can..\nMay 27, 20189:50 axşam\nNailə xanım, təşəkkür edirəm. Nuş olsun.\nAvqust 9, 20185:19 səhər\nSalam,mende pizza xowlayanam bir defe eldim berk cixdi,ondan sora ancaq reseptlere baxiram ve yaziram ne vaxtsa eden m deye amma resk ede bilmire,Insallah bir gun edecem bunu\nSentyabr 17, 20187:54 səhər\nSəidə xanım, üzr istəyirəm, spama düşüb kommentiniz. Risk edin, yazdığım şəkildə etsəniz qəşəng və yumşaq olacaq.\nSentyabr 28, 201811:14 səhər\nsalam men hal hazirda xemiri edib qoydum soyucuya xemir ele cox yapiwandi ele olmalidi?\nAprel 29, 201912:11 axşam\nYox, qətiyyən yapışan xəmir olmur. Tam tərsi çox xoşagələn konsistensiyası olur, plastilin əvəzinə oynatmaq istəyir adam. Siz ola bilsin suyu çox qatmısız.\nOktyabr 17, 20181:50 axşam\nSalam xanım , sizin pizza reseptinize baxdım ve ferqli bişirmə texnikasının olduğunu gördüm.Bu gün sizin reseptinizdən istifade edecem mütləq inanıramki Super olacaq.İndidən Təşəkkürlər😊.\nAprel 29, 201912:08 axşam\nÜmid edirəm sürüşdürmə metodu ilə qəşəng alındı )\nOktyabr 26, 20187:04 axşam\nMende etdim cox dadli alindi. Ellerinize\nÇox sağolun pozitiv kommentə görə )\nNoyabr 2, 20184:01 səhər\nMən də hazırladım bundan çox gözəl alındı təşəkkürlər ❤\nÇox sevindim, nuş olsun.\nİyun 27, 20197:46 səhər\nİtaliyan bizzası belə olmur əgər xəmirin dahada təravətli olmasını isdəyirsizsə 1 sir olaraq buznan yoğurun qalan sirləri öyrənmək isdəyirsinizsə\nVp 055 893 11 83 vpda öyrənə bilərsiz\nİyul 3, 20198:57 səhər\nBes zeytun yagi olmasa basqa duru yagdan istifade elemek olar?\nFevral 28, 20216:14 axşam\nİyul 28, 201911:56 səhər\nSalam. Reseptiniz eladir, teshekkur edirem.\nStekanin neche qramliq olmasini yazmaginizi isterdim 🙂 deyesen menim stekanlarimin olchusu boyuk geldi, xemirim chox oldu\nSeva xanım, normal stəkan (xrustal, nazik şüşə) nəzərdə tutulur. 240 ml maye, 200 qr şəkər, 140 qr isə un tutur.\nAprel 25, 20207:19 səhər\nMən bu pizza resetini chox sevə sevə bişirirəm .Uşaqlarında hər pizzanı sevmədikləri üçün bəyəndirmək çox çətindir.xəmiri çox incə ,sosu isə möhtəşəm.\nFevral 28, 20216:10 axşam\nÇox sağolun Mehriban xanım 🤗\nİyul 13, 202010:18 səhər\nÇox Yaxşı xəmir resepti təqdim etmisiniz. Əla pizza alınır . Əntiqə.😇😇😇\nFevral 28, 20216:09 axşam\nÇox təşəkkür edirəm. Bəyənmənizə sevindim.\nFevral 13, 20219:37 səhər\nMöhtəşəm alındı . təşəkkürlər 🤗🤗\nFevral 28, 20216:08 axşam\nÇox sevindim 👍🏻🤗


24 Aprel 2014 10:45\nBaş naziri Artur Rəsizadə İspaniyanın xarici işlər naziri Xose Manuel Qarsiya-Marqallonu qəbul edib.\nNazirlər Kabinetinin mətbuat xidmətindən Publika.az-a verilən məlumata görə, görüş zamanı İspaniya ilə Azərbaycan arasındakı mövcud münasibətlər fonunda iqtisadi əməkdaşlığın səviyyəsinin ölkələrin potensialına cavab vermədiyi qeyd olunub. Bu istiqamətdə qanunvericilik bazasının yaradılması və hüquqi tənzimləmə prosedurlarının hazırlanmasının, habelə iqtisadi əməkdaşlığa dair ikitərəfli komissiyanın yaradılmasının iki ölkə arasında əlaqələrin genişlənməsinə təkan verəcəyi nəzərə çatdırılıb.\nGörüşdə bildirilib ki, İspaniya nümayəndə heyətinin Bakıya səfəri çərçivəsində işgüzar dairələrin təmsilçilərinin iştirakı ilə keçiriləcək biznes-forumda əməkdaşlığın perspektivləri ətraflı müzakirə ediləcək, xüsusən enerji, tikinti, nəqliyyat, kənd təsərrüfatı, infrastruktur, turizm sahələrində birgə fəaliyyətə dair danışıqlar aparılacaq.\nDaha sonra Dağlıq Qarabağ münaqişəsi barədə ətraflı məlumat verən A. Rasizadə bəzi beynəlxalq qurumlarda Dağlıq Qarabağ münaqişəsinin həllinə ikili standartlarla yanaşıldığını vurğulayıb, münaqişəni beynəlxalq hüquq normaları çərçivəsində, sərhədlərin toxunulmazlığı və ölkənin ərazi bütövlüyünün təmin edilməsi prinsipləri ilə həllinin vacib olduğuna dair Azərbaycanın mövqeyini bir daha nəzərə çatdırıb.


ANA SƏHİFƏ » Qərarlar » 12.06.17 M.Muradov və digərlərinin şikayəti üzrə AR Ali Məhkəməsinin Mülki Kollegiyasının 11 noyabr 2016-cı il tarixli qərarının AR Konstitusiyasına və qanunlarına uyğunluğunun yoxlanılmasına dair\nM.Muradov və digərlərinin şikayəti üzrə Azərbaycan Respublikası Ali Məhkəməsinin Mülki Kollegiyasının 11 noyabr 2016-cı il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair\n12 iyun 2017-ci il Bakı şəhəri\nərizəçi Mübariz Muradovun nümayəndəsi Ağaveys Şahverdinin,\nAzərbaycan Respublikası Konstitusiyasının 130-cu maddəsinin V hissəsinə müvafiq olaraq konstitusiya məhkəmə icraatı üzrə açıq məhkəmə iclasında M.Muradov və digərlərinin şikayəti üzrə Azərbaycan Respublikası Ali Məhkəməsinin Mülki Kollegiyasının 11 noyabr 2016-cı il tarixli qərarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair konstitusiya işinə baxdı.\nM.Muradov və digərləri Azərbaycan Respublikasının Konstitusiya Məhkəməsinə (bundan sonra – Konstitusiya Məhkəməsi) müraciət edərək, Azərbaycan Respublikası Ali Məhkəməsinin Mülki Kollegiyasının (bundan sonra – Ali Məhkəmənin Mülki Kollegiyası) 11 noyabr 2016-cı il tarixli qərarının Azərbaycan Respublikasının Konstitusiyasına (bundan sonra – Konstitusiya) və qanunlarına uyğunluğunun yoxlanılmasını xahiş etmişlər.\nŞikayətdən və ona əlavə edilmiş sənədlərdən görünür ki, M.Muradov, İlham Məsiyev və “Avtouniversal firması” Məhdud Məsuliyyətli Cəmiyyəti (bundan sonra – “Avtouniversal firması” MMC) Elşən Vəlibəyova qarşı onun “Avtouniversal firması” MMC-nin təsisçiliyindən çıxarılması və pul tələbi ilə məhkəməyə müraciət etmişlər.\nE.Vəlibəyov öz növbəsində məhkəməyə müraciət edərək M.Muradov, İ.Məsiyev və “Avtouniversal firması” MMC-yə qarşı onun təsisçilikdən azad edilməsinə dair ərizənin etibarsız hesab edilməsi, borc, dividend məbləği və onların faizlərinin ödənilməsi barədə qarşılıqlı iddia qaldırmışdır.\nBakı şəhəri Binəqədi Rayon Məhkəməsinin 23 dekabr 2011-ci il tarixli qətnaməsi ilə iddiaçılar M.Muradov və İ.Məsiyevin iddiası qismən təmin edilmiş, E.Vəlibəyov “Avtouniversal firması” MMC-nin təsisçiliyindən çıxmış hesab edilmişdir. İddianın qalan hissəsi və E.Vəlibəyovun qarşılıqlı iddiası təmin edilməmişdir.\nHəmin qətnamədən E.Vəlibəyov və “Avtouniversal firması” MMC tərəfindən ayrı-ayrılıqda apellyasiya şikayəti verilmişdir.\nBakı Apellyasiya Məhkəməsinin Mülki Kollegiyasının 16 aprel 2015-ci il tarixli qətnaməsi ilə “Avtouniversal firması” MMC-nin apellyasiya şikayəti təmin edilməmiş, E.Vəlibəyovun apellyasiya şikayəti qismən təmin edilərək birinci instansiya məhkəməsinin qətnaməsi qismən – onun “Avtouniversal firması” MMC-nin təsisçiliyindən çıxmış hesab olunmasına dair hissədə ləğv edilmiş, qətnamə qalan hissədə dəyişdirilmədən saxlanılmışdır.\nAli Məhkəmənin Mülki Kollegiyasının 17 sentyabr 2015-ci il tarixli qərarı ilə E.Vəlibəyovun kassasiya şikayəti təmin edilmiş, apellyasiya instansiyası məhkəməsinin qətnaməsi borc, dividend və onların faizlərinin ödənilməsi tələbinin rədd edilməsi hissəsində ləğv edilməklə həmin hissədə yeni apellyasiya baxışına göndərilmişdir.\nBakı Apellyasiya Məhkəməsinin Mülki Kollegiyasının 8 dekabr 2015-ci il tarixli qətnaməsi ilə E.Vəlibəyovun M.Muradov, İ.Məsiyev və “Avtouniversal firması” MMC-yə qarşı borc, dividend və onların faizlərinin ödənilməsi barədə iddia tələbləri rədd edilmişdir.\nAli Məhkəmənin Mülki Kollegiyasının 6 may 2016-cı il tarixli qərarı ilə E.Vəlibəyovun kassasiya şikayəti qismən təmin edilərək iş üzrə apellyasiya instansiyası məhkəməsinin qətnaməsi ləğv edilmiş, mülki iş yenidən baxılması üçün həmin məhkəməyə qaytarılmışdır.\nBakı Apellyasiya Məhkəməsinin Mülki Kollegiyasının 14 iyul 2016-cı il tarixli qətnaməsi ilə E.Vəlibəyovun apellyasiya şikayəti qismən təmin edilərək, birinci instansiya məhkəməsinin qətnaməsi E.Vəlibəyovun M.Muradov, İ.Məsiyev və “Avtouniversal firması” MMC-yə qarşı borc, dividend və onların faizlərinin ödənilməsi tələbinə dair qarşılıqlı iddia tələbinin rədd olunmasına dair hissədə ləğv edilmiş və həmin iddia tələbi təmin olunmamışdır.\nAli Məhkəmənin Mülki Kollegiyasının 11 noyabr 2016-cı il tarixli qərarı ilə E.Vəlibəyovun kassasiya şikayəti qismən təmin edilmiş, iş üzrə apellyasiya instansiyası məhkəməsinin qətnaməsi ləğv olunaraq, yeni qərar qəbul edilmişdir. Həmin qərara əsasən, E.Vəlibəyovun M.Muradov, İ.Məsiyev və “Avtouniversal firması” MMC-yə qarşı qarşılıqlı iddia ərizəsi borcun tutulması və dividendin ödənilməsi hissəsində təmin olunmuş, faiz borcunun tutulması hissəsində isə təmin olunmamışdır.\nM.Muradov və digərləri konstitusiya şikayətini onunla əsaslandırmışlar ki, kassasiya instansiyası məhkəməsi tərəfindən Azərbaycan Respublikası Mülki Məcəlləsinin (bundan sonra – Mülki Məcəllə) 87.1, 90-1.1, 90-1.2, 90-1.3, 90-1.3.1 və 90-1.3.2-ci maddələri, Azərbaycan Respublikası Mülki Prosessual Məcəlləsinin (bundan sonra – Mülki Prosessual Məcəllə) 416, 417.1.4 və 417.2-ci maddələri düzgün tətbiq edilməmişdir.\nƏrizəçilər hesab edir ki, Ali Məhkəmənin Mülki Kollegiyasının 11 noyabr 2016-cı il tarixli qərarı ilə onların Konstitusiyanın 29-cu maddəsinin I hissəsində və 60-cı maddəsinin I hissəsində təsbit olunmuş mülkiyyət və məhkəmə müdafiəsi hüquqları pozulmuşdur.\nKonstitusiyanın 13-cü maddəsinin I hissəsinə müvafiq olaraq, Azərbaycan Respublikasında mülkiyyət toxunulmazdır və dövlət tərəfindən müdafiə olunur.\nKonstitusiyanın 29-cu maddəsinə görə, hər kəsin mülkiyyət hüququ vardır. Mülkiyyətin heç bir növünə üstünlük verilmir. Mülkiyyət hüququ, o cümlədən xüsusi mülkiyyət hüququ qanunla qorunur. Hər kəsin mülkiyyətində daşınar və daşınmaz əmlak ola bilər. Mülkiyyət hüququ mülkiyyətçinin təkbaşına və ya başqaları ilə birlikdə əmlaka sahib olmaq, əmlakdan istifadə etmək və onun barəsində sərəncam vermək hüquqlarından ibarətdir. Heç kəs məhkəmənin qərarı olmadan mülkiyyətindən məhrum edilə bilməz.\nMülkiyyətin tam həcmdə müdafiəsi hüquqi dövlətə xas olan ali dəyərlərdən biri kimi qiymətləndirilir. Konstitusiya mülkiyyət hüququnu təsbit etməklə onun effektiv vasitələrlə təmin olunmasına da zəmanət vermişdir. Məhz buna görə mülkiyyət hüququ əsas insan və vətəndaş hüquqları və azadlıqları sırasında göstərilmişdir.\nKonstitusiya Məhkəməsi Plenumunun mülkiyyət hüququ ilə bağlı formalaşdırdığı hüquqi mövqe ondan ibarətdir ki, bu hüququn məzmunu Konstitusiyanın 13-cü maddəsinin müddəaları nəzərə alınmaqla başa düşülməlidir. Vətəndaş cəmiyyətinin mühüm institutu olan mülkiyyət iqtisadiyyatın inkişafının əsasını təşkil edən ən vacib amillərdəndir. Buna görə də mülkiyyət Konstitusiyanın 13-cü maddəsi ilə toxunulmaz elan olunaraq dövlət tərəfindən qorunur. Mülkiyyət hüququ isə cəmiyyətdəki hər bir fərdin azadlığının əsası kimi çıxış edir, şəxsiyyətin inkişafı və azad sahibkarlıq üçün zəruri şərtdir. Dövlət mülkiyyət hüququnun səmərəli həyata keçirilməsinə qanunsuz müdaxilələrdən çəkinməli və onların qarşısını almalıdır (Konstitusiya Məhkəməsi Plenumunun S.Bayramovanın şikayəti üzrə 16 iyul 2012-ci il tarixli Qərarı).\nAzad sahibkarlıq hüququnu təsbit edən Konstitusiyanın 59-cu maddəsinə əsasən, hər kəs qanunla nəzərdə tutulmuş qaydada öz imkanlarından, qabiliyyətindən və əmlakından sərbəst istifadə edərək təkbaşına və ya başqaları ilə birlikdə azad sahibkarlıq fəaliyyəti və ya qanunla qadağan edilməmiş digər iqtisadi fəaliyyət növü ilə məşğul ola bilər. Bu konstitusiya norması hər hansı bir fərdin qanunla qadağan olunmayan iqtisadi fəaliyyətinin sərbəstlik prinsipini inkişaf etdirir.\nHüquqi şəxsin yaradılmasının və müvafiq fəaliyyətinin həyata keçirilməsinin konstitusiya əsaslarını Konstitusiyanın 58-ci (birləşmək hüququ) və 59-cu (azad sahibkarlıq hüququ) maddələrinin müddəaları təşkil edir. Azərbaycan Respublikasının mülki qanunvericiliyinə əsasən, hüquqi şəxs kommersiya və ya qeyri-kommersiya təşkilatı (ictimai birliklər, fondlar və s.) növlərində yaradıla bilər.\nHüquqi şəxslər fəaliyyətinin əsas məqsədi mənfəət götürməkdən ibarət olan (kommersiya hüquqi şəxsləri) və ya əsas məqsədi mənfəət götürməkdən ibarət olmayan və götürülən mənfəəti iştirakçıları arasında bölüşdürməyən (qeyri-kommersiya hüquqi şəxsləri), habelə ümumdövlət və (və ya) ictimai əhəmiyyət daşıyan fəaliyyətlə məşğul olan (publik hüquqi şəxslər) qurumlar ola bilər (Mülki Məcəllənin 43.5-ci maddəsi).\nMülki qanunvericilikdə kommersiya hüquqi şəxsləri arasında xüsusi yer məhdud məsuliyyətli cəmiyyətlərə ayrılmışdır. Bir və ya bir neçə şəxs (fiziki və (və ya) hüquqi şəxs) tərəfindən təsis edilən, nizamnamə kapitalı nizamnamə ilə müəyyənləşdirilmiş miqdarda paylara bölünən cəmiyyət məhdud məsuliyyətli cəmiyyət sayılır (Mülki Məcəllənin 87.1-ci maddəsi).\nMülki Məcəllənin 6-cı maddəsində sadalanan mülki hüquq subyektlərinin iradə sərbəstliyi, mülki dövriyyə iştirakçılarının əmlak müstəqilliyi, müqavilələr azadlığı prinsipləri mülki dövriyyənin təmin edilməsinə, sahibkarlıq fəaliyyətinin dəstəklənməsinə, sərbəst bazar iqtisadiyyatının inkişafına şərait yaratmağa yönəlmiş fundamental doktrina hesab olunur və mülki hüquq münasibətləri iştirakçılarının maraqlarının tarazlaşdırılmış tənzimlənməsinə (qanunvericilikdə nəzərdə tutulan hədlərdə) xidmət edir.\nMülki Məcəllənin 90.1-ci maddəsinə görə, məhdud məsuliyyətli cəmiyyətin nizamnamə kapitalı onun iştirakçılarının mayalarının dəyərindən təşkil olunur. Cəmiyyətin nizamnamə kapitalı onun kreditorlarının mənafelərinə təminat verən əmlakının minimum miqdarını müəyyənləşdirir. Cəmiyyətin nizamnamə kapitalının miqdarı onun kreditorlarının mənafelərinə təminat verən məbləğdən az ola bilməz.\nHəmin Məcəllənin 90-1.1 və 90-1.2-ci maddələrinə əsasən, məhdud məsuliyyətli cəmiyyətin fəaliyyəti nəticəsində əldə edilmiş xalis mənfəətin iştirakçılar arasında bölüşdürülməsi cəmiyyətin ümumi yığıncağı tərəfindən qəbul edilən qərar əsasında cəmiyyətin nizamnaməsində müəyyən edilmiş qaydada həyata keçirilir. Həmin qərarda mənfəətin tamamilə və ya qismən bölüşdürülməsi müəyyən edilə bilər. Məhdud məsuliyyətli cəmiyyətin hər bir iştirakçısının nizamnamə kapitalındakı mayalarına uyğun olaraq mənfəət almaq hüququ vardır. Cəmiyyətin nizamnaməsində ayrı qayda nəzərdə tutulmamışdırsa, xalis mənfəət ümumi yığıncağın qərarı qəbul edildikdən sonra bir ay müddətində ödənilməlidir.\nBu normaların məzmunundan görünür ki, iştirakçılar arasında cəmiyyətin yalnız xalis mənfəəti bölüşdürülür. Xalis mənfəət isə cəmiyyətin təsərrüfat fəaliyyəti ilə əlaqədar bütün zəruri xərclər çıxıldıqdan sonra alınır. Məhdud məsuliyyətli cəmiyyətin iştirakçısı nizamnamə kapitalındakı mayasına uyğun olaraq mənfəətdən pay alır. Qeyd etmək lazımdır ki, cəmiyyətin təsisçiləri cəmiyyət yaradılarkən cəmiyyətin nizamnamə kapitalına maya qoyurlar. Mülki Məcəllənin 90.4-cü maddəsinə əsasən isə məhdud məsuliyyətli cəmiyyətin nizamnamə kapitalı yalnız onun tam ödənilməsindən sonra bu Məcəllədə və cəmiyyətin nizamnaməsində nəzərdə tutulmuş qaydada cəmiyyətin əmlakı hesabına iştirakçıların nizamnamə kapitalındakı mayalarının dəyərinə mütənasib şəkildə artırılması və (və ya) iştirakçılar tərəfindən əlavə mayaların qoyulması vasitəsi ilə və (və ya) cəmiyyətə qəbul edilən yeni iştirakçıların mayaları hesabına artırıla bilər.\nBeləliklə, cəmiyyətin xalis mənfəəti iştirakçılar arasında onların bölgü aparılan günə mövcud olan mayasının dəyərinə uyğun olaraq bölünməlidir. Xalis mənfəət iştirakçılar arasında tamamilə və ya qismən bölüşdürülə bilər, bəzən isə ümumiyyətlə bölüşdürülə bilməz. Bu isə əsasən məhdud məsuliyyətli cəmiyyətin maliyyə vəziyyəti ilə əlaqədardır.\nBelə ki, Mülki Məcəllənin 90-1.3-cü maddəsinə əsasən, məhdud məsuliyyətli cəmiyyət aşağıdakı hallarda mənfəətin bölüşdürülməsi haqqında qərar qəbul edə bilməz:\n- əgər bu Məcəllənin 90-1.1-ci maddəsində nəzərdə tutulan qərar qəbul edildiyi anda cəmiyyət qanunla müəyyən edilmiş müflisləşmə və ya iflas əlamətlərinə uyğun gəlirsə və ya həmin qərarın qəbul edilməsi nəticəsində belə əlamətlər əmələ gələcəksə;\n- əgər bu Məcəllənin 90-1.1-ci maddəsində nəzərdə tutulan qərar qəbul edildiyi anda cəmiyyətin xalis aktivlərinin dəyəri onun nizamnamə kapitalından azdırsa və ya həmin qərarın qəbul edilməsi nəticəsində onun məbləğindən az olacaqsa.\nMülki Məcəllənin yuxarıda göstərilən normasından aydın olur ki, mənfəətin bölüşdürülməsi yalnız ümumi yığıncağın qərarı ilə həyata keçirilir. Ümumi yığıncaq mənfəətin həm tam, həm də qismən bölüşdürülməsini müəyyən edə bilər. Bu isə Məcəllənin yuxarıda göstərilən normasına görə mənfəətin bölüşdürülməsi üçün bilavasitə məhkəməyə müraciət olunmasını mümkünsüz edir.\nİş materiallarından görünür ki, apellyasiya instansiyası məhkəməsi “Avtouniversal firması” MMC-nin fəaliyyəti nəticəsində əldə edilmiş xalis mənfəətin onun iştirakçıları arasında bölüşdürülməsinə, E.Vəlibəyovun mənfəətin bölüşdürülməsi üçün ümumi yığıncağın çağırılması barədə cəmiyyətə müraciət etməməsinə, mənfəətin cəmiyyətin iştirakçıları arasında bölüşdürülməsi məsələsinə cəmiyyətin ümumi yığıncağında baxılmamasına hüquqi qiymət verərək belə nəticəyə gəlmişdir ki, E.Vəlibəyov tərəfindən irəli sürülmüş borc, dividend və faizlərin ödənilməsi tələbləri əsassızdır.\nEyni zamanda, E.Vəlibəyov borcun xalis mənfəətdən ayrılmış dividend olmasını iddia etsə də, həmin borcun hansı mənbədən yaranmasını müəyyən etmək, eləcə də onun həqiqiliyini yoxlamaq mümkün olmadığından və tələbin həmin hissədə əsaslı olmasına dair heç bir mötəbər yazılı sübut təqdim edilmədiyindən, məhkəmə onun qarşılıqlı iddia tələblərinin mübahisələndirilən hissədə əsassız olması qənaətinə gəlmişdir.\nLakin iş üzrə yeni qərar qəbul etmiş kassasiya instansiyası məhkəməsi Mülki Məcəllənin 87.1, 90-1.1, 90-1.2, 90-1.3 və digər maddələrini tətbiq edərək iddianı dividendlərin ödənilməsi hissəsində təmin etmişdir.\nHəmçinin mülki işdən görünür ki, məhkəmələr tərəfindən “Avtouniversal firması” MMC-nin fəaliyyəti nəticəsində əldə olunmuş mənfəətdən E.Vəlibəyova ödənilməli olan dividend məbləğinin müəyyən olunması ilə əlaqədar iki dəfə - 18 yanvar 2011-ci il tarixli ekspert rəyi və 11 mart 2015-ci il tarixli müstəqil auditor rəyi alınmışdır. Dividendin məbləğinin müəyyən olunması ilə əlaqədar həmin rəylər arasında fikir ayrılığı mövcud olsa da, məhkəmələr bu məsələyə hüquqi qiymət verməmişlər. Baxmayaraq ki, Mülki Prosessual Məcəllənin 102.2-ci maddəsinə görə, məhkəmə, əsassızlığına görə ekspertin rəyi ilə razılaşmadıqda, habelə bir neçə ekspertin rəyləri arasında ziddiyyətlər olduqda, ekspertiza aparılmasını başqa ekspertə və ya ekspertlərə tapşırmaqla, təkrar ekspertiza təyin edə bilər.\nBeləliklə, kassasiya instansiyası məhkəməsi tərəfindən mübahisə üzrə yeni qərar qəbul edilərkən, işin mülki qanunvericiliyin yuxarıda göstərilən normalarına uyğun həll edilməməsi ərizəçilərin Konstitusiyanın 29-cu maddəsinin I hissəsində təsbit olunmuş mülkiyyət hüququnun pozulması ilə nəticələnmişdir.\nBununla yanaşı, kassasiya instansiyası məhkəməsi işin məhkəmələr tərəfindən müəyyən edilmiş hallarına (E.Vəlibəyovun iddia etdiyi pul vəsaitinin cəmiyyətin əmlakı, mənfəəti sayılmaması, həmin məbləğin cəmiyyətin maliyyə hesabatlarında göstərilməməsi, E.Vəlibəyova pul vəsaitinin ödənilməsinin cəmiyyətin nizamnaməsinə uyğun həyata keçirilməməsinin nəzərə alınmaması və s.) təkrarən hüquqi qiymət verərək hesab etmişdir ki, apellyasiya instansiyası məhkəməsi işə baxarkən maddi və prosessual hüquq normalarının tələblərini pozaraq, işin məhkəmə iclasında müəyyən edilmiş həqiqi halları və iş üzrə toplanmış sübutlar üzrə səhv nəticəyə gəlmişdir.\nKassasiya instansiyası məhkəməsinin əsas təyinatını və həmin instansiyada işə baxılmanın hədlərini müəyyənləşdirən Mülki Prosessual Məcəllənin 416-cı maddəsinə əsasən, bu məhkəmə apellyasiya instansiyası məhkəməsi tərəfindən maddi və prosessual hüquq normalarının düzgün tətbiq edilməsini yoxlayır.\nMülki Prosessual Məcəllənin 417.1.4-cü maddəsinin tətbiqi müstəsna olaraq kassasiya instansiyası məhkəməsinin hüquqi təbiəti və səlahiyyət hədləri çərçivəsində qanuni hesab edilə bilər və heç bir halda həmin məhkəmənin birinci və apellyasiya instansiyası məhkəmələrinin səlahiyyətlərini öz üzərinə götürməsi ilə nəticələnməməlidir. Həmin Məcəllənin 407.1.4, 408.1.5 və 416-cı maddələrinə görə, kassasiya instansiyası məhkəməsinin vəzifəsi apellyasiya instansiyası məhkəməsi tərəfindən maddi və prosessual hüquq normalarının düzgün tətbiq edilməsinin yoxlanılmasından ibarətdir. Mülki Prosessual Məcəllənin 407.2-ci maddəsinə əsasən, kassasiya şikayətində işin hallarının sübut olunmamasına, məhkəmənin gəldiyi nəticə üçün əhəmiyyətli olan bütün faktiki halların aydınlaşdırılmamasına və yaxud qətnamə və qərardadda ifadə olunan nəticələrin işin faktiki hallarına uyğun olmamasına istinad etməyə yol verilmir.\nƏks yanaşma Azərbaycan Respublikasında kassasiya qaydasında ədalət mühakiməsini həyata keçirən Ali Məhkəmənin konstitusiya hüquqi statusunu müəyyən edən Konstitusiyanın 131-ci maddəsinin məzmununa uyğun olmazdı. Oxşar hüquqi mövqelər Konstitusiya Məhkəməsi Plenumunun 12 aprel 2004-cü il, 21 may 2004-cü il, 3 avqust 2004-cü il, 28 oktyabr 2004-cü il, 21 iyun 2010-cu il, 28 fevral 2012-ci il, 18 fevral 2014-cü il və 3 oktyabr 2016-cı il tarixli qərarlarında da öz əksini tapmışdır.\nMülki işin materiallarından göründüyü kimi, borcun ödənilməsi ilə əlaqədar apellyasiya instansiyası məhkəməsi qeyd etmişdir ki, E.Vəlibəyovun tələb etdiyi borcun hansı mənbədən yaranmasını müəyyən etmək, eləcə də onun həqiqiliyini yoxlamaq mümkün olmamışdır. Həmin məhkəmə Mülki Prosessual Məcəllənin 77.1-ci maddəsinə istinad edərək göstərmişdir ki, E.Vəlibəyov borc tələbinin əsaslı olmasını sübuta yetirə bilməmişdir.\nLakin kassasiya instansiyası məhkəməsi Mülki Prosessual Məcəllənin 417.1.4 və 417.2-ci maddələrini onların konstitusiya-hüquqi məzmununa uyğun olmayan qaydada tətbiq etməklə, apellyasiya instansiyası məhkəməsinin səlahiyyətlərini öz üzərinə götürərək bu məhkəmə tərəfindən müəyyən edilmiş halları yenidən qiymətləndirmiş, mahiyyətcə tamamilə başqa nəticələrə gəlmiş və son nəticədə həmin hüquq normalarının tələblərini pozmuşdur.\nMülki prosessual qanunvericiliyin tələblərinə görə, kassasiya instansiyası məhkəməsi apellyasiya instansiyası məhkəməsi tərəfindən prosessual hüquq normalarının pozulması və ya düzgün tətbiq olunmaması qənaətinə gəldikdə, bir qayda olaraq, Mülki Prosessual Məcəllənin 417.1.3-cü maddəsinə əsasən qərar ləğv edilməklə işi yenidən baxılması üçün apellyasiya instansiyası məhkəməsinə göndərməlidir. İş üzrə düzgün qətnamənin qəbul edilməsinə təsir göstərən hər hansı boşluğun aşkar edilməsi apellyasiya instansiyası məhkəməsində müəyyən edilmiş hallar və sübutlar əsasında yeni qərarın qəbul edilməsini istisna edir.\nGöründüyü kimi, Ali Məhkəmənin Mülki Kollegiyası Mülki Prosessual Məcəllənin 417.1.4 və 417.2-ci maddələrinin tələblərinə riayət etməmiş və iş üzrə tətbiq edilən maddi hüquq normalarının düzgün şərh edilməməsi nəticəsində M.Muradov və digərlərinin Konstitusiyanın 29-cu maddəsinin I hissəsində və 60-cı maddəsinin I hissəsində təsbit olunmuş mülkiyyət və məhkəmə müdafiəsi hüquqları pozulmuşdur.\nGöstərilənlərə əsasən Konstitusiya Məhkəməsinin Plenumu belə nəticəyə gəlir ki, M.Muradov və digərlərinin E.Vəlibəyova qarşı təsisçilikdən çıxarılma və pul tələbinə dair mülki iş üzrə Ali Məhkəmənin Mülki Kollegiyasının 11 noyabr 2016-cı il tarixli qərarı Konstitusiyanın 29-cu maddəsinin I hissəsinə və 60-cı maddəsinin I hissəsinə, Mülki Prosessual Məcəllənin 417.1.4 və 417.2-ci maddələrinə uyğun olmadığından qüvvədən düşmüş hesab edilməli və işə bu Qərara uyğun olaraq Azərbaycan Respublikasının mülki prosessual qanunvericiliyi ilə müəyyən edilmiş qaydada və müddətdə yenidən baxılmalıdır.\n1. Mübariz Muradov və digərlərinin Elşən Vəlibəyova qarşı təsisçilikdən çıxarılma və pul tələbinə dair mülki iş üzrə Azərbaycan Respublikası Ali Məhkəməsinin Mülki Kollegiyasının 11 noyabr 2016-cı il tarixli qərarı Azərbaycan Respublikası Konstitusiyasının 29-cu maddəsinin I hissəsinə və 60-cı maddəsinin I hissəsinə, Azərbaycan Respublikası Mülki Prosessual Məcəlləsinin 417.1.4 və 417.2-ci maddələrinə uyğun olmadığından qüvvədən düşmüş hesab edilsin. İşə bu Qərara uyğun olaraq Azərbaycan Respublikasının mülki prosessual qanunvericiliyi ilə müəyyən edilmiş qaydada və müddətdə yenidən baxılsın.


“VƏTƏN UĞRUNDA ÖLƏN VARSA VƏTƏN VAR!” | Vətənim\n“VƏTƏN UĞRUNDA ÖLƏN VARSA VƏTƏN VAR!”\nAzərbaycan son döyüşlərdə neçə şəhid verdi? RƏSMİ MƏLUMAT və SİYAHI\nAprelin 1-dən cəbhə bölgəsində başlayan hərbi əməliyyatlar, aprelin 5-də qarşılıqlı qaydada dayandırılıb. Müdafiə Nazirliyi mətbuat xidmətinin rəhbəri Vaqif Dərgahlının Azadlıq Radiosuna verdiyi məlumata görə, aprelin 2-dən 5-nə kimi davam edən döyüşlərdə Silahlı Qüvvələrimiz 31 hərbçi itirib.\nXəzər Hərbi Tədqiqatlar İnstitutu isə sosial şəbəkələr üzərində apardığı araşdırmalara əsasən döyüşlər zamanı Silahlı Qüvvələrimizin 37 hərbçi itirdiyini xəbər verib. Təşkilat həmçinin döyüşlərdə yaralanan 10 hərbi qulluqçumuzun adını açıqlayıb.\nHəlak olanlardan 19-u əsgər, 6-sı Müddətdən Artıq Hərbi Xidmət Qulluqçusu, 2-i gizir, 10 nəfəri isə zabitdir.\nDöyüşdə şəhid olanlar:\nBaş leytenant Bəkir İsmayılov, (Mi-24 vertolyotunun ekipajı), Kürdəmir rayonundan hərbi xidmətə çağırılıb.\nƏsgər Rəvan İsmayıl oğlu Nurayev. 1997-ci il təvəllüdlü Rəvan Nurayev ailənin tək oğlu idi. 2015-ci ilin aprel ayında Zaqatala rayonundan həqiqi hərbi xidmətə çağırılıb.\nƏsgər Samir İzayəddin oğlu Kaçayev, 2015-ci ilin iyulunda Şamaxı rayonundan hərbi xidmətə çağırılıb. 1994-cü il təvəllüdlü.\nMAHXQ Əlvan Hüseynov. Füzuli rayonundan hərbi xidmətə çağırılıb. Aprelin 3-də cəbhənin Füzuli istiqamətindəki döyüşlərdə şəhid olub.\nMAHXQ Hümmətov Orxan, Şəki rayonu Kiş kəndindən.\nMAHXQ Qaibov Elvin Sədrəddin oğlu. 27 yaş. Füzuli ətrafında gedən döyüşlərdə şəhid olub. Xaşmaz rayonunun Əbilyataq kəndində anadan olub.\nGizir Əsgərli Nurlan Bayram oğlu. Masallı rayonu Kalinovka kəndi.\nƏsgər Süleymanov Vüqar Natiq oğlu. Şəkinin Böyük Dəhnə kəndindən.\n1. Əsgər Orxan Cavadov, Tərtərdə erməni tərəfinin gülləsi nəticəsində yaralanıb.\n2. Baş leytenant Azər Məmmədov, Tərtərdə erməni tərəfinin gülləsi nəticəsində yaralanıb.\n3. Əsgər Qəhrəman Qəhrəmanov çox saylı qəlpə yaraları alıb.\n4. Əsgər Allahverdiyev Pərvin Vahid oğlu. Erməni gülləsinə tuş gələn əsgər hal-hazırda hərbi hospitaldadır. Vəziyyəti ağırdır.\n5. Üzeyir adlı əsgər. Tərtər istiqamətində gedən döyüşlərdə yaralanıb.\n6. Aydın adlı əsgər. Salyan rayonu Qaraqaşlı kəndindən.\n~ tərəfindən Patriot 07/04/2016.\nKateqoriya:Xəbər\tRica olunur şərh yazarkən təhqirə yol verməyin Cavabı ləğv et\tŞərhinizi buraya daxil edin...


Eldəniz Səlimovun məhkəməsi təxirə düşdü » Gundelik-Baku.Com\nEldəniz Səlimovun məhkəməsi təxirə düşdü\nDeputat toxunulmazlığı ləğv edilən Eldəniz Səlimovun barəsində olan cinayət işi üzrə məhkəmə prosesi təxirə salınıb.\nSumqayıt Ağır Cinayətlər Məhkəməsində hakim Hafiz Əliyevin sədrliyi ilə bu gün keçirilməli olan proses baş tutmayıb.\nMəhkəmə prosesi noyabrın 29-na təyin edilib.\nEldəniz Səlimovun məhkəməsi başlayır Polisi döyən sabiq deputatın məhkəməsinin vaxtı açıqlandı Eldəniz Səlimovun cinayət işi ilə bağlı yeni XƏBƏR Eldəniz Səlimovun məhkəməsi oldu Eldəniz Səlimov apellyasiya şikayəti verdi Milli Məclis bu tarixdə polisi döyən deputatın məsələsinə baxacaq Eldəniz Səlimovun deputat toxunulmazlığına xitam verildi - YENİLƏNİB Sahibə Qafarovadan polisi döyən deputatla bağlı SƏRƏNCAM Həbsdə olan deputatdan xəbər var Milli Məclis Eldəniz Səlimovun məsələsini müzakirə edir - YENİLƏNİB Eldəniz Səlimov apellyasiya şikayətini geri götürdü - YENİLƏNİB Milli Məclisdə Eldəniz Səlimovun məsələsi müzakirə olunur - YENİLƏNİB Milli Məclis: "Eldəniz Səlimova deputat maaşı veriləcək" Millət vəkili Baş Prokurorluq tərəfindən SAXLANILDI Eldəniz Səlimov 8 nəfərlik kamerada saxlanılır İntizam komissiyası polisi döyən deputatla bağlı QƏRAR VERDİ- YENİLƏNİB Bu gün Milli Məclisdə tək məsələ müzakirə olunacaq Məhkəmə Eldəniz Səlimovla bağlı qərar verdi - YENİLƏNİB Bu gün Milli Məclis Eldəniz Səlimovun məsələsinə baxacaq Eldəniz Səlimov Kürdəxanı təcridxanasına yerləşdirildi Eldəniz Səlimovun Kiprə apardığı qazax qızı “Eldəniz Səlimov həbsxanada da deputat maaşı alacaq” – Keçmiş MSK üzvü Spikerdən Eldəniz Səlimovla bağlı AÇIQLAMA Deputatın polisi döydüyü restoran satışa çıxarıldı ŞOK! Eldəniz Səlimov Milli Məclisin iclasından dərhal sonra HƏBS EDİLƏCƏK İsmayıllıda sürücü yol polisi əməkdaşına HÜCUM ETDİ Rövşən Əkbərovun məhkəməsi təxirə salındı Prokuror hökumət əleyhinə çağırışlar edən Elvin İsayevə cəza istədi Meşələri qıran deputat atası 65 min manat cərimələndi Vüqar Səfərlinin məhkəməsi təxirə salındı


XVI-XVII əsrin birinci yarısında İngiltərə | orta əsrlər tarixi | Kayzen\n16 may 2010, 20:59\nKapitalist sənayesi. Manufaktura istehsalı. Qoyunçuluqla məşğul olmaq və mahud parça toxumaq ingilislərin çoxdankı məşğuliyyəti idi. Krallığın ən qiymətli məhsulu mahud idi. Mahud ustalarının hər birinin emalatxanası var idi. Burada usta, onun köməkçisi və şagirdləri yun əyirmək, toxumaq və mahud hazırlamaqla məşğul olurdular.\nƏsasən əl əməyindən istifadə edən müəssisələr manufaktura adlanır. Manufakturada əmək bölgüsü var idi. Əmək məhsuldarlığı yüksək idi. Manufaktura sahibləri, tacirlər, bütün dövlət adamları muzdlu fəhlələrin əməyi hesabına varlanan burjuaziyaya çevrildilər. Burjuaziyanın pulu, müəssisəsi, malı var idi. Muzdlu fəhlələr şəxsən azad idilər. Manufaktura əl əməyinə, fəhlələr arasında əmək bölgüsünə, muzdlu əməyə əsaslanan iri kapitalist müəssisəsi idi. Manufaktura emalatxanadan onunla fərq bu idi ki, manufaktura sahibi işləmir, ancaq manufakturanı idarə edirdi. Emalatxana sahibi isə işləyirdi. Manufakturanın meydana gəlməsi ilə yanaşı, iki yeni sinif,- yəni burjuaziya və muzdlu fəhlə sinifləri də yarandı.\nÇəpərləmələr. İngiltərədə torpaq sahibləri icmanın istifadə etmədiyi torpaqları qoyun otarmaq üçün çəpərlədilər. Torpaq sahibləri kəndlilər üzərində imtiyazlarından istifadə edirdilər. Kəndlilərin torpaqlarından zorakılıqla qovulması çəpərləmə adlanır. Qovulmuş kəndlilər öz əmlakmı, yəni əmək alətini, evini və torpağını itirirdi. «Qoyunlar adamları yeyir» ifadəsi bu dövrdə yaranmışdı. XVI əsrdə İngiltərədə çəpərləmə nəticəsində torpağı və əmək aləti olmayan çoxlu azad adamlar meydana çıxdı. Onlar kapitalistlər üçün ucuz işçi qüvvəsi idi.\nRobert Ketin başçılığı ilə üsyan. 1549-cu ildə çəpərləməyə qarşı İngiltərənin şərqində — Norfolk qraflığında xırda mülkədar Robert Ketin başçılığı ilə kəndli üsyanı başladı. Kəndlilər qraflığın paytaxtı Norviç şəhəri yaxınlığındakı meşədə məskən saldılar. Şəhərlilər də onlara qoşuldular. Üsyançılar Norviç şəhərini ələ keçirdilər. Kəndlilər 29 maddədən ibarət tələb hazırladılar. Onlar çəpərləmələrin dayandırılmasını, iri torpaq sahiblərinin icma örüşlərindən istifadə etmələrinin qadağan olunmasını və s. tələb edirdilər. Lakin kəndlilərin bu tələbi qəbul edilmədi. Üsyan məğlub oldu. Robert Ket edam olundu. Çəpərləmə davam etdi.\n, Ingiltere tarixi\n, Britaniya tarixi\nİngiltərə XI-XVII əsrlərdə\n38 üzv · 88 topik · RSS


Masonların bilinməyən gizli sirləri » Xeberaz.az\nMasonların digər bir sirri onların əl-ələ görüşməsi ilə bağlıdır. Düzdür, masonların bir hissəsi əllə görüşmə ilə bağlı faktın sirr olmasını inkar edir. Ancaq onların əl-ələ görüşməsi həqiqətən də digər insanlardan fərqlidir və onun mənası sirr olaraq qalır. Əlsıxma zamanı işlədilən bəzi ifadələr var ki, masonlar bunu ancaq ağır vəziyyətə düşəndə, yardıma ehtiyac duyanda işlədirlər. Məsələn, masonların xaç atası Cozef Smit belə bir ifadəni yalnız ölüm qabağı işlətmişdi.\nMasonlar arasında bir neçə gizli parol mövcuddur. Bu çoxlarına məlum olsa da, ictimaiyyət arasında onların arasında yalnız bir parolun olduğu fikri geniş yayılıb. Əslində isə masonlar arasında müxtəlif vəziyyətləri əks etdirən fərqli parollar var. Məsələn, gizli sirrin son sözünü bilən mason üzvünün mərasim zamanı öldürülməsindən sonra, onlar bu sözü sıravi üzvlər üçün nəzərdə tutulan "mor-bon-zi" ilə əvəz etdilər. Amma hazırda bu sirli sözü yalnız bir neçə adam bilir. "Tu-bal-kayn"masonlar arasında yayılan və ən çox işlədilən gizli parollardan biri hesab edilir.\nMasonların əsas məqsədlərindən biri də siyasəti və maliyyə sahəsini nəzarət altında saxlamaqdır. Bu məqsədlə onlar öz adamlarını dünyanın hər yerində mühüm siyasi postlara və maliyyə sistemlərinə yerləşdiriblər. Məsələn, İngiltərənin bank, maliyyə sahəsində, o cümlədən siyasi strukturlarında yarım milyondan yuxarı mason işləyir. Hətta İngiltərədəki əksər ali məktəblərə və xəstəxanalara nəzarət də masonların əlindədir.\n4-08-2015, 10:30 Dollar yenə bahalaşamağa başladı\n1-10-2015, 17:23 Yasamalda öküzü güllələdilər\n15-04-2017, 22:41 "Qızım onu məndən gizlədir" - Aygün Kazımova\n5-01-2017, 01:43 İşıqpulundan yayınmaq üçün inanılmaz ÇIXIŞ YOLU - FOTOLAR\n5-07-2016, 11:27 Azərbaycan Səhiyyəsinə etimad itib\n24-12-2016, 22:24 Ərdoğandan ilginc açqılama: "...Azərbaycan da məruz qalır"


ABŞ Rusiyanın kəşfiyyat agentlərinə sanksiyalar elan edir –Siyahıda məşhur oliqarx Deripaska da var – Reportyor\nBirləşmiş Ştatlar onadək keçmiş və indiki Rusiya hərbi kəşfiyyat agentinin üzərinə yeni sanksiyalar elan edib. Onlardan ikisi bu ilin əvvəllərində İngiltərədə keçmiş Rusiya casusunun zəhərlənməsinə, daha biri isə Kremlə yaxın oliqarx Oleq Deripaskaya bağlı agentlərdir.\nDekabrın 19-da ABŞ Maliyyə Nazirliyi habelə bildirib ki, metallurgiya nəhəngi “Rusal” və onun daxil olduğu EN+ şirkətlər qrupu da daxil Deripaskaya bağlı üç şirkətin üzərindəki sanksiyaları qaldırır. Bu, Moskva və Vaşinqton arasında razılaşmaya uyğun olaraq Deripaska sözü gedən şirkətlərdəki payını tamamilə satdıqdan sonra baş verib.\nABŞ Maliyyə Nazirliyinin bəynatında deyilir ki, GRU kimi tanınan Rusiya hərbi kəşfiyyatının 15 üzvünə qarşı sanksiyalar Rusiyanın beynəlxalq normalara davam edən etinasızlığına görə irəli sürülür.\nABŞ-ın maliyyə naziri Steven Mnuçin deyib ki, Birləşmiş Ştatlar Rusiyanın və onun əlaltılarının ziyanlı fəaliyyətinə qarşı, özünün beynəlxalq müttəfiqləri və partnyorları ilə birlikdə kollektiv hərəkətlərin həyata keçirilməsi üzərində işləyəcək.\nBu siyahıdakı daha iki nəfər – Aleksandr Petrov və Ruslan Boşirov kimi təqdim edilən agentlərdir. Britaniya bu iki nəfəri Skripalları zəhərləməkdə günahlandırır. Onların istifadə etdikləri zəhərlə təmasda olmuş daha iki Britaniya vətəndaşından biri – Daun Sturgess vəfat edib.\nABŞ-ın yeni sanksiyaları habelə Viktor Boyarkin kimi təqdim olunan keçmiş Rusiya hərbi əks-kəşfiyyat zabitinə şamil edilib. Sanksiyalarla bağlı bəyanatda deyilir ki, bu zabit birbaşa Deripaskanın komandası altında olub və Deripaska ilə birlikdə Monteneqrodakı 2016-cı il seçkisinin ərəfəsində ordakı siyasi partiyalardanbirinin maliyyələşdirilməsində iştirak edib. Bəyanatda həmin siyasi partiyanın adı çəkilmir.\nMonteneqro rəsmiləri Rusiyanı 2016-cı ilin oktyabrında keçirilən seçkinin kampaniyasına müdaxilədə ittiham edirdilər. Bu seçki Monteneqronun NATO-ya daxil olması ərəfəsində keçirilirdi və Rusiyanın da müdaxiləsi bununla bağlı idi. Prokurorlar bildirirdilər ki, Rusiya Monteneqroda parlament binasının zəbt olunmasıvə ovaxtkı baş nazir Milo Djukanoviçə sui-qəsdlə həyata keçirilməli olan dövlət çevrilişi cəhdinin arxasında olub. İddialara görə Moskva Monteneqronun şimal alyansına daxil olmasına maneçilik törədəcək siyasi partiyanın hakimiyyətə gəlməsinə çalışırdı.\nDekabrın 19-da sanksiyalanmış şirkətlərin arasında “Project Lakhta” adlanan bir vahid adı da var. Bu təşkilat 2016-cı il ABŞ seçkisinə müdaxilədə iştirak etməkdə ittiham edilir.\n''Kabel al, dirək al, utanmasalar ''işığı da özün çək'' deyəcəklər''


Balakəndə mağazalara qənim kəsilən oğrular narkotik yetişdirən dostlarını da “işə saldılar” - FOTO » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nBalakəndə mağazalara qənim kəsilən oğrular narkotik yetişdirən dostlarını da “işə saldılar” - FOTO\nBalakən Rayon Polis Şöbəsinə ayrı-ayrı vaxtlarda rayonun Talalar və Sarıbulaq kəndlərində yerləşən mağazalardan ümumi dəyəri 3500 manat olan müxtəlif ərzaq məhsullarının, siqaret və spirtli içkilərin oğurlanması barədə müraciətlər daxil olub.\nDİN-in Mətbuat Xidmətinin Şəki regional qrupundan AZXEBER.COM-a verilən məlumata görə, daxil olmuş müraciətlər əsasında polis əməkdaşları tərəfindən keçirilmiş istintaq və əməliyyat-axtarış tədbirləri nəticəsində oğurluq hadisələrini törədən şəxslər müəyyən edilib.\nOnların Balakən rayonu Talalar kənd sakinləri, əvvəllər də məhkum olunmuş 24 yaşlı Tofiq Hacıyev, 27 yaşlı Turan Şindiyev və Qazma kənd sakini Murad Əhmədov olduqları məlum olub.\nOnlar şübhəli şəxs qismində saxlanılaraq Polis Şöbəsinə gətirilib. Araşdırma zamanı həmin şəxslərin oğurladıqları siqaret və spirtli içkiləri Tofiq Hacıyevin dostu, rayonun Talalar kənd sakini Tural Zohorovun yaşadığı evdə gizlətdikləri müəyyən olunub. Keçirilmiş tədbirlərin davamı olaraq T.Zohorovun da yaşadığı evə baxış keçirilib. Baxış zamanı evdən yuxarıda adları qeyd olunan şəxslər tərəfindən oğurlanan müxtəlif markalı siqaretlər və dibçəkdə kultivasiya yolu ilə yetişdirilən 3 ədəd narkotik tərkibli çətənə bitkisinin şitilləri aşkar edilərək maddi sübut kimi götürülüb. Tural Zohorov da şübhəli şəxs qismində saxlanılıb.


Azərbaycan atəşkəsə əməl etdiyini deyir\nMüdafiə Nazirliyi aprelin 6-ı səhər cəbhədəki son vəziyyətlə bağlı məlumat yayıb.\nMəlumatda bildirilir ki, bütün cəbhəboyu vəziyyət gərgin -sabit olaraq qalır.\n«Aprelin 5-də saat 12.00-dan etibarən Azərbaycan-Ermənistan qoşunlarının təmas xəttində hərbi əməliyyatların dayandırılması barədə tərəflərin əldə etdiyi razılaşmaya Silahlı Qüvvələrimiz ciddi surətdə riayət edir. Ordumuzun bölmələri hazırda işğaldan azad edilmiş ərazilərdə möhkəmləndirmə tədbirləri həyata keçirir»,-deyə nazirlik qeyd edir.\nMəlumatda həmçinin deyilir ki, Ermənistan tərəfinin dünən saat 12.00-dan sonra atəşkəs razılaşmasının Azərbaycan Silahlı Qüvvələri tərəfindən bir neçə dəfə pozulması barədə yaydığı məlumatların da heç bir əsası yoxdur.\nAprelin 1-dən 2-nə keçən gecədən etibarən cəbhədə atəşkəs ardıcıl şəkildə pozulmuşdu. Döyüşlərdə hər iki tərəfdən itkilərin olduğu bildirilir. Azərbaycan 16, Ermənistan isə 29 hərbçisinin həlak olduğunu açıqlamışdı. Ermənistan tərəfi həmçinin 101 nəfərin yaralandığını, 28 nəfər isə itkin düşdüyünü bildirib.\nAprelin 5-i saat 12-dən etibarən tərəflər arasında atəşkəs razılığı əldə edilib.


Tramp yenə "feyk" xəbərləri günahlandırdı\n22:46 05.08.2019 (Yenilənib 20:38 05.08.2019)\n"Saxta xəbərlər illər boyu qəzəb və şiddətin toplanmasına səbəb olur"\nBAKI, 5 avqust — Sputnik. "Feyk" (saxta) xəbərlər ölkədə qəzəb və şiddətin toplanmasına səbəb olur. Sputnik Azərbaycan xəbər verir ki, bunu ABŞ Prezidenti Donald Tramp "Twitter" səhifəsindəki paylaşımında deyib.\n"Media ölkəmizdə həyat və təhlükəsizlik üçün böyük məsuliyyət daşıyır. "Feyk" xəbərlər illər boyu qəzəb və şiddətin toplanmasına əhəmiyyətli dərəcədə səbəb olur. Media (hadisələri – red.) düzgün, tarazlı və qərəzsiz şəkildə işıqlandırmalıdır, əks təqdirdə bu qorxunc problemlər daha da kəskinləşəcək!" – Tramp tvitində deyib.\nTexasda atışmada ölənlərlə yaralıların sayı artdı - Video>>\nŞənbə və bazar günləri Texasın El Paso və Ohayonun Deyton şəhərlərində baş vermiş atışmalarda ən azı 29 nəfər həlak olub. Hər iki insidentdə ümumilikdə 52 nəfərin yaralandığı bildirilir.\nEl Pasoda yerləşən "Walmart" ticarət mərkəzində atışmanı 21 yaşlı amerikalı Petrik Kruziosun başladığı məlum olub. Hücumdan əvvəl "Twitter"də yerləşdirdiyi manifestində Kruzios bu ilin martında Yeni Zelandiyada məscidə edilmiş terror hücumunu dəstəklədiyini bildirib və mühacirlərə görə ABŞ mədəniyyətinin və iqtisadiyyatının zərər çəkdiyini iddia edib.\nBundan başqa, Çikaqoda yerləşən uşaq meydançasında yeddi nəfərin yaralanması ilə nəticələnmiş atışma baş verib.\nABŞ-da iki atışmada 27 nəfər ölüb\nTexasın Qərb rayonunun Baş Prokuroru Con Bəş isə bildirib ki, El Paso atışması artıq daxili terror aktı kimi qiymətləndirilir.\nBir müddət öncə ABŞ Prezidenti Donald Tramp Ohayo və Texas ştatlarında şənbə və bazar günləri baş vermiş atışmalarla bağlı danışarkən jurnalistlərə deyib ki, kütləvi silahlı insidentlər psixi xəstəlik problemləri ilə bağlıdır.\nTramp, həmçinin atəş açanların "çox ağır ruhi xəstə" olduqlarını qeyd edib. O, kütləvi atışma probleminin artıq neçə ildir ki, həll edilmədiyini və bunun artıq qarşısını almağın lazım olduğunu bildirib.\nABŞ prezidenti, həmçinin baş vermiş atışmaları pisləyərək, "ölkəmizdə nifrətə yer yoxdur" deyib. O, bu məsələni baş prokuror, Federal Təhqiqatlar Bürosunun direktoru və Konqres üzvləri ilə müzakirə edəcəyini bildirib.\n"Twitter", Tramp, Texas, ABŞ\nQanlı həftəsonu: "Ruhi xəstələr" amerikalılara dəhşət yaşatdılar\nTramp "Twitter"dən niyə çox istifadə etdiyini açıqladı


Çingiz Əfəndiyev (1932–2013) — ipəkçilik və toxuculuq sənayesi üzrə tanınmış mütəxəssis və rəhbər kadr; uzun müddət Şəki ipək kombinatında baş direktorun müavini vəzifəsində çalışmış, dəfələrlə baş direktoru əvəz etmiş, bir müddət isə özü baş direktor olmuşdur. 1991–1992-ci illərdə isə Şəki şəhər İcra hakimiyyətinin başçısı vəzifəsində işləyib.\nMənbə — "https://shaki.info/wiki/index.php?title=Çingiz_Əfəndiyev&oldid=24102"\nMənbələr – 6 məqalə\nCəmi 627 məqalə\nBu səhifə sonuncu dəfə 7 iyun 2021 tarixində, saat 01:51 radələrində redaktə edilib.\nBu səhifəyə 1.054 dəfə baxılıb (baxış sayı 100-ü keçdikdə gündə bir dəfə yenilənir).


Elmar Məmmədyarov: “Ümid edirik ki, Ermənistanla müəyyən irəliləyiş əldə olunacaq” - MÜSAHİBƏ - modern.az\n25 Dekabr 2018, 10:30 | QARABAĞ\nElmar Məmmədyarov: “Ümid edirik ki, Ermənistanla müəyyən irəliləyiş əldə olunacaq” - MÜSAHİBƏ\nAzərbaycanın xarici işlər naziri Elmar Məmmədyarov bir neçə KİV-ə müsahibə verib.\nModern.az nazirin müsahibəsini təqdim edir.\nTəəssüf ki, uzun illərdir münaqişənin həlli üzrə aparılan danışıqlar öz nəticəsini verməmişdir. Ermənistanda baş verən son hadisələr, eləcə də Azərbaycan Respublikasının Prezidenti ilə Ermənistan Baş naziri arasında MDB-nin Düşənbə və Sankt-Peterburq zirvə görüşləri çərçivəsində baş tutan söhbətlər və mənimlə Ermənistanlı həmkarım arasında keçirilmiş 3 görüş danışıqlar prosesinin irəli aparılması baxımından müəyyən optimizm vəd edir.\nBu ilin 6 dekabr tarixində ATƏT-in Milanda keçirilmiş Nazirlər görüşü çərçivəsində qəbul olunmuş ATƏT-in Minsk Qrupunun həmsədr ölkələrinin nümayəndə heyətlərinin rəhbərləri, Azərbaycan və Ermənistan xarici işlər nazirlərinin birgə bəyanatında qeyd olunur ki, münaqişənin sülh yolu ilə ədalətli və davamlı həlli üzrə danışıqların davam etdirilməsi razılaşdırıldı. Bu isə o deməkdir ki, danışıqların formatı dəyişilməz olaraq qalır. Burada, həmçinin iki ölkənin rəhbərləri səviyyəsində Düşənbədə əldə olunan razılaşmaya riayət olunması və hər iki ölkə əhalisinin sülhə hazırlanması üçün konkret addımların atılması çağırışı əks olunur. Vacib məqamlardan digəri isə, birgə bəyanatda münaqişənin ədalətli və davamlı həllinin təşviq edilməsi üçün yaxın gələcəkdə Azərbaycan və Ermənistan rəhbərliyi səviyyəsində intensiv nəticəyə yönəlik danışıqların keçirilməsi fikrinin əks olunmasıdır. Bildirmək istərdim ki, bu yanaşma ATƏT-in Minsk Qrupunun həmsədrləri tərəfindən tam dəstəklənir.\nÜmid edirik ki, qarşıdan gələn 2019-cu ildə Ermənistan silahlı qüvvələrinin Azərbaycanın işğal olunmuş ərazilərindən çıxarılması və iki ölkə arasında münasibətlərin normallaşması baxımından müəyyən irəliləyiş əldə olunacaqdır. Münaqişənin həllində əldə olunmuş irəliləyiş bölgədə sülh, təhlükəsizlik və sabitliyə şərait yaratmaqla, bütün regionda, ilk növbədə isə Ermənistanın özündə davamlı iqtisadi inkişafa imkanlar açacaqdır.\nÖlkəmiz digər etnik mənsubiyyətdən olan Azərbaycan vətəndaşları kimi, öz beynəlxalq öhdəliklərinə uyğun olaraq Dağlıq Qarabağdakı erməni əsilli vətəndaşlarının da təhlükəsizliyini təmin etməyə və onlara Azərbaycan Respublikasının beynəlxalq tanınmış sərhədləri çərçivəsində yüksək səviyyədə özünüidarəetmə hüququ verməyə hazırdır. Ölkəmizin Dağlıq Qarabağ bölgəsinin azərbaycanlı icması öz doğma yurd-yuvalarına geri qayıtmağa hazırdır və icmanın bu yaxınlarda verdiyi bəyanatında qeyd olunan məsələ növbəti dəfə səsləndirildi. Xatırlayırsınızsa, bir müddət öncə Dağlıq Qarabağın azərbaycanlı və erməni icmaları arasında təmaslar mövcud idi, lakin əfsuslar olsun ki, Ermənistanın keçmiş siyasi rəhbərliyinin xidmətləri nəticəsində bu təmaslara son qoyuldu. Bilirsiniz, torpaqları götürüb başqa bir yerə köçmək mümkün deyil və münaqişənin həllindən sonra, əlbəttə sözügedən iki icma birgə yaşamalı olacaq. Məhz bu baxımdan Dağlıq Qarabağın azərbaycanlı və erməni icmaları arasında təmasların bərpa edilməsi vacibdir və bu təmaslar təşviq olunmalıdır.\nXəzər dənizinin hüquqi statusu haqqında Konvensiyanın imzalanması beş sahilyanı dövlətin xoş məramını bildirən əsl tarixi hadisə olub. Bu sənədin ölkəmiz üçün əsas əhəmiyyəti sahilyanı ölkələrin dənizin zəngin təbii sərvətlərindən istifadə edilməsi üzrə suveren və müstəsna hüquqlarının müəyyənləşdirilməsindən ibarətdir. Beləliklə, Konvensiya neft-qaz sənayesi sahəsində müxtəlif layihələrin, habelə dənizdəki digər iqtisadi fəaliyyətlərin həyata keçirilməsinin davamlılığını və təhlükəsizliyini təmin edir. Xəzər dənizində ticarətin və ölkələrimizin iqtisadiyyatının inkişafı baxımından mühüm rol oynayan naviqasiya azadlığı və təhlükəsizliyi təmin edilir.


Bakıda bir gecədə iki yol qəzası baş verib, xəsarət alanlar var | Kəpəz Müstəqil Teleradio Şirkəti\n— 23.09.2014 18:02\nBakıda bir gecədə iki yol qəzası baş verib, xəsarət alanlar var\nPaytaxtın Nobel prospektində bir gecədə iki yol qəzası baş verib. 3 minik maşınının və 1 avtobusun iştirak etdiyi qəza nəticəsində iki nəfər xəsarət alıb.\nBakının Xətai rayonunda qəza baş verib. Məlumata görə, hadisə Nobel prospektində qeydə alınıb. Qəza nəticəsində Emil Vəlizadənin idarə etdiyi "Audi" markalı avtomaşınla, Turan Məmmədlinin idarə etdiyi "Volvo" toqquşub. Hadisə nəticəsində sürücülər xəsarət almasa da avtomobillərə ciddi ziyan dəyib. Hadisə yerinə Dövlət Yol Polisinin Xətai Rayon Şöbəsinin əməkdaşları gəliblər. Aparılan ilkin araşdırma nəticəsində məlum olub ki, qəzaya "Audi"nin sürücüsü səbəb olub. Belə ki, o, beton arakəsməni keçərək qarşı yola çıxıb. Yol polisindən verilən məlumata görə, hər iki sürücü tibbi müayinədən keçirilmək üçün şöbəyə dəvət olunub.\nQəzaya səbəb olan "Audi" markalı avtomobil isə cərimə meydançasına aparılıb.\nFaktla bağlı Dövlət Yol Polisinin Xətai Rayon Şöbəsində araşdırma aparılır.\nBakının Xətai rayonunda iki nəfərin ağır yaralanması ilə nəticələnən qəza baş verib. Məlumata görə, hadisə Nobel prospektində qeydə alınıb. Məmədov Seymur Malik oğlu idarə etdiyi "KİA" markalı avtomobili ilə şəhər istiqamətinə hərkətdə olarkən qəfildən idarəetməni itirib. Nəticədə maşın dayanacaqda daynan sərnişin avtobusuna çırpılıb. Qəza zamanı "KİA" nın sürücüsü və sərnişi xəsarət alıblar. Əraziyə təcili yardım maşını çağırılıb. Hər iki yaralı 1 saylı şəhər kliniki xəstəxanasına çatdırılıblar.\nDövlət Yol Polisinin Xətai Rayon Şöbəsindən verilən məlumata görə, ilkin ehtimala görə qəzaya yüksək sürət səbəb olub. Faktla bağlı Xətai Rayon Polis İdarəsində araşdırma aparılır.


ANA SƏHİFƏ » Qərarlar » 29.06.07 Q.Hüseynovun şikayəti üzrə məhkəməyə müraciət hüququnun pozulmasına dair\nQ.Hüseynovun şikayəti üzrə məhkəməyə müraciət hüququnun pozulmasına dair\nərizəçi Q. Hüseynovun,\ncavabverənin nümayəndəsi Azərbaycan Respublikası Neftçala rayon məhkəməsinin əməkdaşı E.Rəhmanovun iştirakı ilə\nAzərbaycan Respublikası Konstitusiyasının 130-cu maddəsinin V hissəsinə müvafiq olaraq konstitusiya məhkəmə icraatı üzrə açıq məhkəmə iclasında Qabil Hüseynovun şikayətinə əsasən məhkəmə aktlarının Azərbaycan Respublikasının Konstitusiyasına və qanunlarına uyğunluğunun yoxlanılmasına dair konstitusiya işinə baxdı.\nAzərbaycan Respublikası Konstitusiya Məhkəməsinin Plenumu iş üzrə hakim R.Qvaladzenin məruzəsini, ərizəçi Q.Hüseynovun, cavabverənin nümayəndəsi E.Rəhmanovun çıxışlarını dinləyib, iş materiallarını araşdırıb müzakirə edərək,\nNeftçala rayon məhkəməsinin 12 sentyabr 2006-cı il tarixli, 2-117 saylı qətnaməsi ilə Qasım Bədəlovun cavabdeh Qabil Hüseynova qarşı Kürqarabucaq kənd bələdiyyəsindən əməkhaqqı və işdən çıxma müavinəti tələbinə dair iddiası təmin edilmiş, əməkhaqqı və müavinətin Kürqarabucaq bələdiyyəsindən alınıb Q.Bədəlova verilməsi, həmçinin bələdiyyədən əlavə olaraq dövlət rüsumunun alınması qət edilmişdir.\nBu qətnamənin surəti Neftçala rayon məhkəməsi hakiminin imzaladığı 10 noyabr 2006-cı il tarixli, 2-117 saylı məktubla cavabdehə göndərilmişdir.\nQ.Hüseynov 10 dekabr 2006-cı il tarixdə qətnamədən apellyasiya şikayəti vermişdir. Neftçala rayon məhkəməsinin 15 dekabr 2006-cı il tarixli, 2-117 saylı qərardadı ilə prosessual müddət buraxıldığı üçün verilmiş apellyasiya şikayəti Q.Hüseynova qaytarılmışdır.\nQərardad onunla əsaslandırılmışdır ki, cavabdeh məhkəmənin qətnaməsindən 11 dekabr 2006-cı il tarixdə məhkəmə qətnaməsinin çıxarıldığı vaxtdan 3 ay sonra apellyasiya şikayəti vermiş və şikayətində məhkəmənin qətnaməsini 24 noyabr 2006-cı il tarixdə almasını göstərsə də, buraxılmış müddətin üzrlü hesab edilib bərpa olunması barədə vəsatətlə məhkəməyə müraciət etməmişdir.\nQeyd olunan qərardad, apellyasiya şikayəti və digər sənədlər 15 dekabr 2006-cı il tarixli, 21 saylı məktubla Q.Hüseynova göndərilmişdir.\nQ.Hüseynov 28 dekabr 2006-cı il tarixdə məhkəməyə təqdim etdiyi şikayət ərizəsi ilə qərardadla razı olmadığını və şikayətinin Apellyasiya Məhkəməsinə göndərilməsini xahiş etmişdir.\nHəmin şikayətə Neftçala rayon məhkəməsi hakiminin əvəzi tərəfindən 1 fevral 2007-ci il tarixli, 17 saylı məktubla cavab verilmişdir. Məktubda göstərilmişdir: «Siz həmin qərardaddan məhkəməyə 28 dekabr 2006-cı il tarixdə, yəni şikayət vermə müddəti keçəndən sonra şikayət vermişsiniz. Həmin müddətin bərpası üçün müraciət etməmiş və həmin şikayətinizdə məhkəmə qərarının surətinin alınma vaxtını da göstərməmisiniz. Ona görə də şikayətinizlə əlaqədar sənədlər AR MPM-in 267-268-ci maddələrinin tələblərinə əməl edilməsi üçün Sizə qaytarılır».\nQ.Hüseynov məhkəməyə müraciət, hüquq və azadlıqlarının məhkəmə müdafiəsi təminatı hüquqlarının pozulduğunu iddia edərək Azərbaycan Respublikasının Konstitusiya Məhkəməsinə (bundan sonra – Konstitusiya Məhkəməsi) şikayət vermişdir. Ərizəçinin qənaətinə görə Neftçala rayon məhkəməsi hakiminin 1 fevral 2007-ci il tarixli, 17 saylı aktı ilə onun məhkəməyə müraciət hüququ pozulmuş, məhkəmə şikayətə müəyyən olunmuş müddətlər çərçivəsində qərardadla cavab verməli olduğu halda, qanunun tələblərinə zidd olaraq məktubla cavab vermiş, onu yuxarı məhkəməyə müraciət etmək hüququndan əsassız və qanunsuz olaraq məhrum etmiş, bununla da Azərbaycan Respublikası Konstitusiyasının (bundan sonra – Konstitusiya) 60-cı maddəsi ilə təminat verilmiş hüquq və azadlıqların məhkəmə müdafiəsi təminatı hüququndan məhrum etmişdir.\nKonstitusiya Məhkəməsinin Plenumu mülki işin mahiyyətinə toxunmadan, iş üzrə prosessual müddətlərə riayət olunması və prosessual qanunvericilik normalarının tətbiqi ilə bağlı aşağıdakıların qeyd olunmasını zəruri hesab edir.\nMülki işin materiallarından və şikayətə əlavə olunmuş «Azərpoçt» dövlət müəssisəsinin Neftçala MPŞ-nin verdiyi qəbzlərdən və təsdiq etdiyi sənədlərdən görünür ki, qətnamənin surətinin Q.Hüseynova göndərildiyi 10 noyabr 2006-cı il tarixli, 2-117 saylı məktub ona 24 noyabr 2006-cı il tarixdə təqdim olunmuşdur. Ərizəçinin apellyasiya şikayəti məhkəməyə 10 dekabr 2006-cı il tarixdə çatdırılmışdır. Neftçala rayon məhkəməsinin 15 dekabr 2006-cı il tarixli, 2-117 saylı qərardadı və müşayiətedici məktub isə ərizəçiyə 28 dekabr 2006-cı il tarixdə təqdim olunmuş və elə həmin gün ərizəçi bu qərardaddan məhkəməyə şikayət vermişdir. Sonuncu şikayətə Neftçala rayon məhkəməsi hakiminin əvəzi tərəfindən 1 fevral 2007-ci il tarixli, 17 saylı məktubla cavab göndərilmiş və şikayətin müddət keçəndən sonra verildiyi bildirilmişdir.\nAzərbaycan Respublikası Mülki-Prosessual Məcəlləsinə (bundan sonra – MPM) müvafiq olaraq, məhkəmə tərəfindən ayrıca akt şəklində qəbul edilmiş qərardaddan bu Məcəllədə göstərilmiş hallarda şikayət verilə bilər. Şikayət qərardad tərəfə rəsmi təqdim edildikdən və ya tərəf onu aldıqdan sonra 10 gün müddətində verilir. Qərardad ondan şikayət vermək hüququna malik olan şəxslərin yanında elan edilmişdirsə, şikayət vermə müddəti qərardadın elan olunduğu vaxtdan hesablanır. Şikayətə qərardadı qəbul etmiş birinci instansiya məhkəməsi tərəfindən 3 gün müddətində baxılır. Şikayət əsaslıdırsa, hakim qərardadı dəyişdirir və ya ləğv edir və mübahisəyə baxılması üçün tərəflərlə birlikdə sonrakı prosessual hərəkətləri yerinə yetirir. Əks təqdirdə, bu şikayət baxıldıqdan sonra 7 gün müddətində işlə birlikdə apellyasiya instansiyası məhkəməsinə göndərilir (MPM-in 267-269 və 396-cı maddələri).\nMPM-in 363.2-ci maddəsinə əsasən apellyasiya şikayətinin qaytarılması haqqında qərardad çıxarılır. MPM-in birinci instansiya məhkəməsinin qərardadından şikayət verilməsi müddətindən bəhs edən 396.1-ci maddəsinə uyğun olaraq şikayət birinci instansiya məhkəməsinin qərardadı rəsmi təqdim edilən gündən 10 gün müddətində birinci instansiya məhkəməsinə verilə bilər.\nMPM-in 397-ci maddəsinə görə həmin Məcəllənin 269.3-cü maddəsində nəzərdə tutulmuş əsaslar olduqda məhkəmənin qərardadından verilən ilkin şikayət işlə birlikdə apellyasiya instansiyası məhkəməsinə göndərilir.\nMülki-prosessual qanunvericilik birinci instansiya məhkəməsinin qətnaməsindən verilən şikayətlər üçün də müddətin məhz məhkəmə aktının tərəfə təqdim olunduğu gündən hesablandığını nəzərdə tutur. MPM-in «Apellyasiya şikayətinin verilmə müddəti» adlanan 360-cı maddəsinə müvafiq olaraq, apellyasiya şikayəti məhkəmə qətnaməsi təqdim olunan (alınan) gündən 1 ay müddətində verilə bilər.\nİşdən göründüyü kimi, Neftçala rayon məhkəməsi qətnamədən verilmiş şikayəti ərizəçiyə qaytararkən məhz qətnamənin çıxarıldığı tarixə istinad etmiş, həmin qətnaməni tərəfin 24 noyabr 2006-cı il tarixdə aldığını təsdiqləsə də, buraxılmış müddətin üzrlü hesab edilib bərpa olunması barədə vəsatətin verilmədiyini əsas götürərək şikayəti geri qaytarmışdır.\nKonstitusiya Məhkəməsinin Plenumu bununla əlaqədar olaraq qeyd edir ki, qanunvericilik prosessual müddətin buraxılması dedikdə, qanunla müəyyən edilmiş müddətin buraxılmasını nəzərdə tutur. MPM-də müddətin axımının qanunda nəzərdə tutulmuş hallar istisna olmaqla, qətnamənin (qərardadın) çıxarıldığı tarixdən deyil, onun təqdim olunduğu (alındığı) andan hesablanmasına dair birbaşa göstəriş nəzərdə tutulmuşdur. Bu isə o deməkdir ki, qətnamənin çıxarıldığı tarix müddətin keçdiyini müəyyən etmək üçün əsas deyildir və məhkəmə yalnız qətnamənin çıxarıldığı tarixə istinad etməklə tərəfi prosessual müddətin bərpa edilməsi barədə vəsatət verməyə məcbur etməkdə haqlı ola bilməz. Tərəfin prosessual müddəti ötürməməsi onu belə vəsatət verməkdən azad edir, məhkəmənin üzərinə isə qanunvericilikdə nəzərdə tutulmuş növbəti prosessual hərəkətləri yerinə yetirmək vəzifəsi qoyur.\nHəmçinin iş materiallarından görünür ki, sözügedən və ərizəçinin iştirakı olmadan elan edilmiş qərardad 28 dekabr 2006-cı il tarixdə ərizəçiyə təqdim edilmiş və ərizəçi həmin gün göstərilən qərardaddan məhkəməyə şikayət təqdim etmişdir. Məhkəmə şikayətə 3 gün müddətində baxmalı olduğu, şikayət əsaslı olduğu halda qərardadı dəyişdirib və ya ləğv etməli və mübahisəyə baxılması üçün tərəflərlə birlikdə sonrakı prosessual hərəkətləri yerinə yetirməli, əks təqdirdə bu şikayət baxıldıqdan sonra 7 gün müddətində işlə birlikdə apellyasiya instansiyası məhkəməsinə göndərməli olduğu halda, yalnız 33 gün keçdikdən sonra ərizəçiyə məktubla cavab vermişdir.\nKonstitusiyanın 60-cı maddəsinin I hissəsi hər kəsin hüquq və azadlıqlarının məhkəmədə müdafiəsinə təminat verir. Məhkəmə müdafiə hüququ və bu hüquqla əhatə olunan məhkəməyə müraciət hüququ beynəlxalq- hüquqi aktlarda ədalətli məhkəmə araşdırması hüququ kimi geniş əks olunmuşdur. İnsan hüquqlarının və əsas azadlıqların müdafiəsi haqqında Avropa Konvensiyasının 6-cı maddəsinin 1-ci bəndində göstərilmişdir ki, hər kəs onun mülki hüquq və vəzifələri müəyyən edilərkən və ya ona qarşı hər hansı cinayət ittihamı irəli sürülərkən, qanun əsasında yaradılmış müstəqil və qərəzsiz məhkəmə vasitəsilə, ağlabatan müddətdə işin ədalətli və açıq araşdırılması hüququna malikdir.\nKonstitusiya Məhkəməsi Bakı şəhəri Nərimanov rayon İcra Hakimiyyətinin şikayəti üzrə 23 aprel 2004-cü il tarixli Qərarında Avropa İnsan Hüquqları Məhkəməsinin «Delkurun Belçikaya qarşı işi üzrə» qərarına istinadla qeyd etmişdir ki, «ədalətli məhkəmə araşdırması hüququ özündə üç elementin vəhdətini nəzərdə tutur:\nBu elementlərin hər hansı birinin, o cümlədən qanunvericilikdə müəyyən edilən istisnalar nəzərə alınmaqla şəxsin məhkəməyə müraciət etmək hüququnun olmaması, ədalətli məhkəmə araşdırması hüququnu mənasız edir».\nKonstitusiya Məhkəməsi həmin qərarında həmçinin göstərmişdir ki, şəxsin məhkəməyə müraciət etmək hüququ məhkəmə prosesinin bütün mərhələlərinə aiddir.\nHazırkı işdə birinci instansiya məhkəməsi qanunvericiliyin tələblərinə zidd olaraq ərizəçiyə məktubla cavab verməklə, onu məhkəmənin hərəkətlərindən narazı qaldığı halda yuxarı məhkəmə instansiyasına müraciət etmək, bununla da, onun apellyasiya instansiyası məhkəməsində öz hüquq və azadlıqlarını müdafiə etmək hüququndan məhrum etmişdir.\nKonstitusiya Məhkəməsinin Plenumu həmçinin qeyd edir ki, birinci instansiya məhkəməsi tərəfindən ərizəçinin şikayətinə prosessual qanunvericilikdə nəzərdə tutulmuş müddətlərin kobud şəkildə pozulması ilə 33 gündən sonra cavab verilməsi də məhkəmə müdafiəsi hüququnun əsas prinsiplərindən olan hər kəsin işinə ağlabatan müddətlərdə baxılması prinsipi ilə bir araya sığan hesab edilə bilməz.\nKonstitusiya Məhkəməsinin yuxarıda adıçəkilən 23 aprel 2004-cü il tarixli Qərarında məsələ ilə bağlı hüquqi mövqeyi ondan ibarət olmuşdur ki, prosessual qanunvericiliklə nəzərdə tutulmuş hallarda, qaydada və müddətlərdə məhkəmə aktının (qətnamə və ya qərardadın) əvəzinə məhkəmə və ya hakim tərəfindən hər hansı deklarativ qərarın, o cümlədən məktubun tərtibi və göndərilməsi, konkret hallardan asılı olaraq belə qərarın və ya məktubun məhkəmə aktı kimi qəbul olunmasına səbəb ola bilər.\nBeləliklə, Neftçala rayon məhkəməsinin 1 fevral 2007-ci il tarixli, 17 saylı məktubu ilə ərizəçinin məhkəməyə müraciət hüququ pozulmuş, bu isə öz növbəsində pozulmuş hüquqların bərpasına yönəlmiş məhkəmə müdafiəsi vasitələrinin tükənməsinə səbəb olmuşdur.\nKonstitusiya Məhkəməsinin Plenumu məhkəməyə müraciət hüququnun ədalətli məhkəmə baxışının təmin edilməsi baxımından əhəmiyyətinə dair öz qərarlarında ifadə etdiyi hüquqi mövqelərə zidd olaraq, ümumi yurisdiksiyalı məhkəmələrin hakimləri tərəfindən oxşar səhvlərin buraxılmasını yolverilməz hesab edir və qanunvericiliyin tələblərinin kobud pozuntusu kimi qiymətləndirir.\nYuxarıda göstərilənləri nəzərə alaraq, Konstitusiya Məhkəməsinin Plenumu belə nəticəyə gəlir ki, ərizəçinin məhkəməyə müraciət hüququnun pozulmasına səbəb olmuş və məhkəmə aktı kimi qəbul edilən Neftçala rayon məhkəməsinin 1 fevral 2007-ci il tarixli, 17 saylı məktubu Konstitusiyanın 60-cı maddəsinin I hissəsinə, MPM-in 268-269 və 397-ci maddələrinə uyğun olmadığı üçün qüvvədən düşmüş hesab edilməlidir.\n1. Qasım Bədəlovun Qabil Hüseynova qarşı Kürqarabucaq kənd bələdiyyəsindən əməkhaqqı və işdən çıxma müavinəti tələbinə dair iddiası üzrə məhkəmə aktı kimi qəbul edilən Neftçala rayon məhkəməsinin 1 fevral 2007-ci il tarixli, 17 saylı məktubu Konstitusiyanın 60-cı maddəsinin I hissəsinə, Azərbaycan Respublikası Mülki-Prosessual Məcəlləsinin 268-269 və 397-ci maddələrinə uyğun olmadığı üçün qüvvədən düşmüş hesab edilsin.\nİşə bu Qərara uyğun olaraq Azərbaycan Respublikasının mülki-prosessual qanunvericiliyində nəzərdə tutulmuş müddətdə və qaydada yenidən baxılsın.\n3. Qərar «Azərbaycan», «Respublika», «Xalq qəzeti», «Bakinski raboçi», qəzetlərində və «Azərbaycan Respublikası Konstitusiya Məhkəməsinin Məlumatı»nda dərc edilsin.


Daşınmaz əmlak obyektlərinin formalaşdırılması dedikdə, daşınmaz əmlakın dövlət reyestrində dövlət qeydiyyatına alınmış obyektin bir hissəsinin ayrılması, bölünməsi, birləşdirilməsi ilə bağlı aparılan kompleks kadastr işlərinin məcmusu nəzərdə tutulur. Azərbaycan Respublikası Prezidentinin 2010-cu il 27 iyul tarixli 308 nömrəli Fərmanı ilə təsdiq edilmiş "Azərbaycan Respublikasında daşınmaz əmlakın vahid dövlət kadastrının tərtib edilməsi və aparılması Qaydaları"na uyğun olaraq daşınmaz əmlak obyektlərinin formalaşdırılması və kadastr planlarının verilməsinə dair işlər Əmlak Məsələləri Dövlət Komitəsi tərəfindən aparılır.\nBu xidmət Daşınmaz Əmlakın Kadastrı və Ünvan Reyestri Xidmətinin inzibati binasında və Əmlak Xidmətləri Məkanında göstərilməkdədir. Daşınmaz əmlakın formalaşdırılması və kadastr planlarının verilməsi xidməti üçün istifadəçilərdən sorğu, ərizə, xidmət haqqının ödənilməsi barədə sənəd, torpaqdan daimi istifadə hüququna dair dövlət aktları, hüquqi şəxsin dövlət qeydiyyatı haqqında şəhadətnaməsi və digər sənədlər tələb olunur.\nDaşınmaz əmlak obyektlərinin formalaşdırılması və kadastr planlarının verilməsi xidmətindən istifadə etmək istəyən şəxslər ərizə və ya sorğu ilə adıçəkilən xidmət ünvanlarına yaxınlaşa bilər. Xidmət prosedurlarına gəldikdə isə, müraciət qəbul edildikdən 5 gün müddətində daşınmaz əmlak obyektinin formalaşdırılmasının mümkünlüyü ilə bağlı araşdırma aparılır. Kifayət qədər məlumat olmadığı halda daşınmaz əmlak obyektinin formalaşdırılmasının mümkünlüyünün müəyyənləşdirilməsinə dair kameral və çöl tədqiqat işləri aparılır. Daşınmaz əmlak obyektinin formalaşdırılması layihəsi hazırlandıqdan sonra yeni yaradılan və formalaşdırılan obyektlər barədə kadastr planları hazırlanır və rəsmiləşdirilərək istifadəçinin elektron ünvanına, kağız üzərində əsli isə poçt ünvanına göndərilir və ya birbaşa istifadəçiyə təqdim edilir.\nQeyd edək ki, daşınmaz əmlak obyektlərinin formalaşdırılması və kadastr planlarının verilməsi ilə bağlı göstərilən xidmətlərdə dövlət rüsumu tələb olunmur. Xidmət haqqı isə Azərbaycan Respublikası Tarif (qiymət) Şurasının 2010-cu il 10 noyabr tarixli, 1 saylı qərarı ilə müəyyən olunur.